Халқаро кредит линиялари истиқболли лойиҳалар рўёбига йўналтирилмоқда - «Туронбанк» АТБ\nХалқаро кредит линиялари истиқболли лойиҳалар рўёбига йўналтирилмоқда\nИнвестициявий лойиҳалар муваффақиятини таъминловчи омиллар кўп. Шулардан энг муҳими — бизнес учун қулай муҳит! Айни сабабдан, давлатимиз раҳбари томонидан ишбилармонларни қўллаб-қувватлаш, тадбиркорлар сафини кенгайтириш, ички бозорни импорт ўрнини босувчи ва экспортбоп маҳсулотлар билан тўлдириш чоралари кўрилаётир.\nМазкур жараёнда давлат ва жамоат ташкилотлари қаторида, мамлакатимиз молия муассасалари ҳам фаол иштирок этаётир. “Туронбанк” акциядорлик тижорат банки — шулардан бири. Мазкур молия муассасаси томонидан иқтисодиёт тармоқларига йўналтирилаётган мақсадли сармоялар ҳамда кичик бизнес вакилларига ажратилаётган кредит маблағлари аҳоли турмуш фаровонлигини юксалтиришга хизмат қилаётир.\nЭзгу мақсадларга — йирик сармоя\n“Туронбанк” АТБнинг хорижий кредит линияларини жалб қилиш ва уларни ўзлаштириш борасидаги саъй-ҳаракатлари эътирофга лойиқ. Ўтган йили ушбу банк томонидан Президентимизнинг 2018 йил 20 июндаги Халқаро тикланиш ва тараққиёт банки иштирокидаги “Ўзбекистон Республикасида мева-сабзавотчилик тармоғини ривожлантириш” лойиҳасини амалга ошириш чора-тадбирлари тўғрисида”ги қарорига асосан 25 млн. АҚШ доллари миқдорида кредит линиялари жалб этилгани сўзимиз тасдиғидир. Ҳозиргача ушбу маблағлардан 21 млн. АҚШ доллари, яъни 84 % ўзлаштирилди. Натижада бир қатор бизнес-режалар муваффақиятли рўёбга чиқарилди. Шулардан бири Навоий вилоятининг Қизилтепа туманида фаолият олиб бораётган “Адизбобо” фермер хўжалигига тегишлидир. Мазкур хўжалик замонавий технологиялар асосида 9,0 гектар ер майдонида иссиқхона ташкил этишни мақсад қилган эди. Аҳолини арзон нархларда сархил неъматлар билан таъминлашга қаратилган лойиҳа 2,6 млн. АҚШ доллари миқдоридаги маблағ ҳисобидан молиялаштирилди.\n“Sag Agro Yakkabog’” масъулияти чекланган жамияти лойиҳаси ҳам-мазкур йўналишда. Кичик бизнес субъекти Қашқадарё вилоятининг Яккабоғ туманида интенсив усулда ёнғоқзорлар барпо этмоқчи эди. Бу бизнес-режанинг ҳар томонлама истиқболли эканлиги ҳисобга олиниб, МЧЖ 2 млн. АҚШ доллари миқдоридаги кредит билан таъминланди. Натижада корхона томонидан маҳаллий аҳоли вакиллари учун 135 та янги ишчи ўринлари яратиш имконияти пайдо бўлди.\nҚишлоқ хўжалиги маҳсулотлари етиштириш баробарида, уни қайта ишлаш масаласи ҳам алоҳида эътиборда. Сурхондарё вилоятининг Олтинсой туманидаги масъулияти чекланган жамият шаклидаги “East-West Surxon” қўшма корхонаси айни шу мақсадда ташкил этилди. Мазкур янги саноат субъектига мева-сабзавотни замонавий услубда қайта ишлашга мўлжалланган ускуналарни сотиб олиш учун 2 млн. АҚШ доллари миқдорида кредит ажратилди ва экспорт йўлга қўйилди.\nБизнесга барака кирса...\nХалқимиз орасида парранда — етти хазинанинг бири, чорва — хонадон баракаси, деган нақллар бор. Бу гаплар қанчалик ҳақиқатга тўғри келишини ушбу тармоқда бизнес фаолиятини йўлга қўйганлар яхши билишади. Энг муҳими, ушбу йўналишдаги тадбиркорлик давлатимиз ва халқаро молия муассасалари томонидан ҳам қўллаб-қувватлашмоқда. Президентимизнинг 2017 йил 17 сентябрдаги Халқаро тикланиш ва тараққиёт банки ва Халқаро тараққиёт уюшмаси иштирокидаги “Ўзбекистон Республикасида чорвачилик соҳасини ривожлантириш” лойиҳасини амалга ошириш чора-тадбирлари тўғрисида”ги қарори айни шу соҳа ривожига қаратилган. Унга асосан, 10 млн. АҚШ доллари миқдоридаги кредит линияси жалб этилган. Ҳозиргача ушбу маблағларнинг деярли асосий қисми — 9,1 млн. АҚШ доллари ўзлаштирилиб, бир қатор хайрли ишларга қўл урилди. Масалан, Сирдарё вилоятининг Мирзаобод туманидаги "Мирзаобод Аср Парранда" масъулияти чекланган жамияти 1,7 млн. АҚШ долларлик кредит ҳисобидан товуқ сақлашга мўлжалланган 6 дона ускуна (несушка) сотиб олган бўлса, Самарқанд вилоятининг Булунғур туманида жойлашган “Жавоҳир Самарқанд Парранда Агрофирмаси” масъулияти чекланган жамияти 1,0 млн. АҚШ доллари миқдоридаги сармоя ҳисобидан паррандачилик тармоғини ривожлантиришга эришмоқда.\n“Milk Agro Alliance” МЧЖ Тошкент вилоятининг Зангиота туманида жойлашган. Корхона фаолияти наслли қорамолларни кўпайтиришга ихтисослаштирилган. Хориждан зотдор моллар келтириш эса катта маблағ талаб этади. Бу борада тузилган лойиҳа мутасаддиларга маъқул келиб, молиялаштириладиган бўлди. Шу мақсадда 936 минг доллар миқдорида кредит ажратилди. Ана шу саъй-ҳаракат 76 кишининг бандлигини таъминлаш имконини берганидан маҳаллий аҳоли вакиллари ҳам мамнун.\nИлғор технологиялар — муваффақият гарови\nМодернизациясиз ривожланишга эришиш мушкул. Айниқса ишлаб чиқариш тармоқларида! Шу боис ишбилармонлар ўз саноат корхоналарини энг сўнгги русумдаги, энергия тежовчи, унумдор, юқори сифатни кафолатловчи технология ва дастгоҳларни харид қилиш пайидан бўлишади.\nДавлатимиз раҳбари томонидан 2018 йил 16 октябрда имзоланган “Осиё тараққиёт банки иштирокидаги “Мева-сабзавотчилик тармоғида қўшилган қиймат яратиш занжирини ривожлантириш” лойиҳасини амалга ошириш чора-тадбирлари тўғрисида”ги қарорда ана шу жиҳатлар тўлиқ ўз ифодасини топган. Мазкур ҳужжатга мувофиқ, 40,0 млн. АҚШ доллари миқдорида кредит линиялари жалб этилиб, шу кунгача 23,2 млн. долларлик қисми ўзлаштирилгани қувонарлидир.\nЧунончи, Сурхондарё вилоятининг Олтинсой туманидаги "BEST VEG" масъулияти чекланган жамияти ана шундай кўмакка муҳтож эди. Негаки, корхона ишбилармонлари мева-сабзавотни қайта ишлаш ускуналари сотиб олиш ҳаракатида эди. Шу мақсадда ажратилган 3,5 млн. АҚШ доллари маблағ уларнинг оғирини енгил қиладиган бўлди. Ёки Сирдарё туманида қад ростлаган "Jiansheng International Agricultural TechnologY" масъулияти чекланган жамиятига қарашли 3 гектарлик иссиқхонани инновацион технологиялар билан жиҳозлашга 1,0 млн. АҚШ доллари, "Zarafshon Grand Bog'lari" МЧЖнинг Навоий вилояти Кармана туманида 3 гектар ерда шундай илғор “ойнаванд дала” ташкил этиш лойиҳасига 2,1 млн. АҚШ доллари миқдорида маблағ ажратилди. Иссиқхона хўжаликлари ташкил этишга доир истиқболли лойиҳаларни молиялаштириш имкониятидан Самарқанд вилоятининг Каттақўрғон туманидаги "Қўшҳовуз" масъулияти чекланган жамияти (2,5 млн. АҚШ доллари), Фарғона вилоятининг Тошлоқ туманида жойлашган "Боғбон Саркор" фермер хўжалиги (880,0 минг АҚШ доллари) ҳам баҳраманд бўлди.\nШунингдек, Қашқадарё вилоятининг Қарши шаҳридаги "Ширин Ният Барака" МЧЖ 4,5 млн. АҚШ долларлик кредит ҳисобидан гилосни саралаш ва қадоқлаш ускуналари, меваларни қайта ишлаш ускуналари ҳамда музлатгичли омборхона жамланмасини харид қиладиган бўлди.\nЭксимбанк (Хитой) кредит линияларини жалб қилиш борасидаги кўрсаткичлар ҳам эътиборга молик — 20 млн. АҚШ доллари. Ушбу кредит линия маблағлари ҳисобидан ишлаб чиқариш ускуналари, транспорт воситалари, махсус техника воситалари ва қишлоқ хўжалиги техникаларини сотиб олиш учун 17,2 млн. АҚШ доллари ўзлаштириб бўлинди ва аниқ мақсадлар учун ажратилди.\nЭнергия таъминоти яхшиланади\nБинобарин, Хитой Экспорт-импорт банкининг 58,5 млн. АҚШ доллари миқдоридаги кредит маблағларини жалб қилиш юзасидан келишув имзоланган ва амалий ишларга киришилган. Ушбу сармоялар Президентимизнинг 2017 йил 2 майдаги “2017-2021 йилларда гидроэнергетикани янада ривожлантириш чора-тадбирлари дастури тўғрисида”ги қарори ижросига йўналтирилмоқда. Пировардида ўтган йили “Ўзбекгидроэнерго” АЖ таркибидаги ГЭСларни модернизация қилиш, янги кичик ГЭСлар қуриш лойиҳалари молиялаштирляпти. Қолаверса, мазкур банк билан имзоланган келишувга биноан, қўшимча 85,8 млн. АҚШ доллари миқдорида кредит жалб қилиниши ҳисобига республикамиздаги мавжуд 4 та ГЭСни модернизация қилиш ва 5 та кичик ГЭС қуришни молиялаштириш ишлари бошлаб юборилган. 2019 йилда “Ўзбекгидроэнерго” АЖ таркибидаги ГЭСларни модернизация қилиш, янги кичик ГЭСларни қуриш учун Хитойнинг Экспорт-импорт банкидан 40,7 млн. АҚШ доллари ва 24,8 млн. АҚШ доллари миқдорида кредит маблағларини жалб қилиш юзасидан музокаралар олиб борилмоқда.\nЭришилган натижалар билан бирга, истиқболдаги режалар ҳам катта. Жумладан, келгусида Осиё тараққиёт банки кредит линиясидан 40 млн. АҚШ доллари, Хусусий секторни ривожлантириш ислом корпорацияси кредит линиясидан 10 млн. АҚШ доллари, Халқаро ислом савдо-молиялаштириш корпорацияси кредит линиясидан 6 млн. АҚШ доллари, Япония халқаро ҳамкорлик агентлиги кредит линиясидан 50,0 млн. АҚШ доллари, Жаҳон банкидан 40,0 млн. АҚШ доллари миқдорида маблағлар жалб қилиниши кутилмоқда. Германиянинг АКА Банкидан эса 12 млн. Евро кредит линия маблағлари жалб қилиниши режалаштирилган. Шунингдек, “Туронбанк” АТБ ва Халқаро қишлоқ хўжалигини ривожлантириш жамғармаси ўртасида 5 млн. АҚШ доллари миқдорида келишув имзоланиши арафасида турибди.\nАлбатта, ушбу хорижий кредит линиялари ҳисобидан жалб этилган маблағлар иқтисодиётимизнинг турли жабҳаларига йўналтирилиб, бозорларимиз тўкинлиги, аҳоли бандлиги ва нарх-наво барқарорлигига хизмат қилаётгани билан аҳамиятлидир.


ЮНЕСКОга Лола Каримова-Тиллаеванинг ўрнига янги элчи тайинланди\n25 январ 2021, Тошкент вақти: 12:24\nЛола Каримова-Тиллаева ЮНЕСКОдаги элчи лавозимида 2008 йилдан 2018 йилгача ишлади.\nЎзбекистоннинг ЮНEСКОдаги доимий вакили лавозимига тайинланган Умид Шодиев 21 августда Тошкентдан Парижга жўнаб кетди. Бу ҳақда Ташқи ишлар вазирлиги маълум қилди.\nУмид Шодиев бунга қадар Ўзбекистоннинг БМТдаги доимий ваколатхонасида маслаҳатчи бўлиб ишлаган.\nЎзбекистоннинг ЮНEСКОдаги элчиси лавозимини яқин кунларгача собиқ президент Ислом Каримовнинг қизи Лола Каримова-Тиллаева эгаллаб келган эди. Жорий йилнинг февраль ойида у бу лавозимни тарк этаётганини билдирган.\nЎзбекистон 1993 йилнинг 26 октябридан ЮНEСКОнинг аъзоси саналади. ЮНEСКОнинг Ўзбекистон Республикасидаги ваколатхонаси 1996 йил 23 апрелдан бошлаб фаолият юритмоқда.


шаффофлик йўқлиги айтилганди. Фонд бугун ушбу ҳолатга раддия бериб чиқди. Бу «Вақф» фондининг биринчи раддияси эмас. Шу йил ... маълумотлар йўқлиги ҳақида тарқалган хабарларга «Вақф» фонди яна раддия берди ва 9 ой давомида бажарилган энг асосий хайрия ишларини баён ...\nсарлавҳали мақолага нисбатан Ўзбекистон Республикаси Олий судидан раддия келди. Очиғига кўчсак, раддия келишини кутгандик. Бунга шубҳа йўқ ... Нима, билатуриб, нотўғри ва нохолис мақола ёзилганмидики, таҳририят раддия кутса? Мақсад муаммо кўтаришдан кўра, олий маҳкама мутасаддиларини ...\n«Саидқосим Бухорий» деган фойдаланувчи тарқатган хабарларга раддия берди. «Саидқосим Бухорий» ўзининг «Мажбур бўляпман дўстларим. ... даъват, аъло амал бу. Дарвоқе, матни салмоқлигина бўлган раддияда фонд томонидан сотиб олинган «Малибу» машинаси ҳақида индалмайди. ...\nУнда журналист Ҳасан Саломов турмуш ўртоғининг таҳсилини Жиззах педагогика институтидан Бухоро давлат университетига кўчиришига тўғри келганини, бунинг учун сансалорлик тинкасини қуритганини, БухДУнинг ўқиш кўчирилганини тасдиқловчи хатини 40 кун кутганини таъкидлайди.\nбўлишларини сўраган. Шунингдек, сайтлар ва телеграм каналлар орқали раддия беришни, акс ҳолда улар қонун доирасида жавобгарликка тортилиши ... расмий манбага асосланиб тарқатилган хабар учун ОАВ сайтларидан раддия талаб қилиш, бу ҳам етмагандек, жавобгарлик ҳақида огоҳлантириши ...\nАндижонда бўғма касаллиги аниқландими? Вазирлик аниқлик киритди\nболада бўғма (дифтерия) касаллиги қайд этилганлиги тўғрисида хабарга раддия берди. Бу ҳақда «Xabar.uz»га вазирлик ахборот хизмати хабар берди. Маълум ... юқумли касалликлар шифохонасига олиб борилган» — дейилади вазирлик раддиясида. Бемор шифохонада мутахассислар томонидан кўрикдан ўтказилгандан ...\nЎзбекистон профессионал бокс федерациясига раддия\nжисмоний тарбия ва спорт бошқармаси томонидан ушбу ташкилотга раддия келди. Қуйида уни эътиборингизга ҳавола қиламиз. «Ўзбекистон Республикаси ...\nхабар берган эди. Бугун Бош прокуратура расмий сайтида ушбу хабарга раддия эълон қилинди. «Интернет тармоғида Ўзбекистон Республикаси собиқ ...\nУлуғбек Иноятовнинг фикрлари нотўғри талқин этилаётгани юзасидан раддия билдирди. «Жорий йилнинг 5 февраль куни Миллий матбуот марказида ...


У Ўрунов билан рақобатлаша олмайди!\n16 октябрь, 2020, 18:18\nБош мураббийнинг фикри шундай!\n“Спартак” бош мураббийи Доменико Тедеско премьер-лиганинг бошқа жамоасига ўтишни истамаётган Михаил Игнатов ҳақида гапирди.\nМенинг ишим фақат асосий жамоани ўйинга тайёрлаш ва учрашув ўтказишдан иборат эмас, балки ёш футболчиларнинг ўйин сифатини аниқлашим ҳам керак. Игнатов истеъдодли ўйинчи. Лекин унинг позициясида Остон Ўрунов, Александр Кокорин, Наиль Умяров, Алекс Крал ва Зелимхан Бакаев ўйнайди. Михаил бу рақобатни енгиб, асосий таркибга киролмайди.\nМен Игнатов бошқа жамоага ўтишдан бош тортаётганига тушунмайман. Иккинчи жамоамиз таркибида Миллий футбол лигасида ўйнагандан кўра, премьер-лиганинг бошқа клубида тўп тепгани яхши-ку. Бундай ўйинлар ўз салоҳиятини очиш ва истеъдодини сайқаллаш учун муҳим, - деди Доменико Тедеско.\nИгнатов “Спартак-2” таркибида 13 та учрашув ўтказиб, 3 та гол уришга муваффақ бўлди. Уни “Химки” жамоаси ижарага олмоқчи эди. Лекин трансфер амалга ошмади.\n“Спартак” премьер-лиганинг 11-турида сафар учрашувида айнан “Химки”га қарши майдонга тушади.\nЎрунов “Химки”га қарши ўйнайдими? Тедеско жавоб берди\nТЕЗКОР ХАБАР Ўруновни нега танқид қилишяпти?


ЎФФ рахбаридан «Локомотив» ФКга қутлов келди / CHAMPIONAT.asia\nЯнгиликлар ЎФФ рахбаридан «Локомотив» ФКга қутлов келди Ўзбекистон футбол федерацияси президенти Мираброр Усмонов 2013 йилги Ўзбекистон кумуш медаллари соҳиби – «Локомотив» ФКга табрикнома юборди.\n«Локомотив» футбол клуби маъмуриятига\nЎзбекистон футбол федерацияси «Локомотив» футбол клубининг аҳил жамоасини футбол бўйича 2013 йилги олий лига мусобақаларида ажойиб иштирок этган ҳолда мусобақанинг кумуш медалларга сазовор бўлганлиги муносабати билан самимий табриклайди.\n2013 йилги мавсумда чемпионлик пойгаси ҳар қачонгидан шиддатли ва қизиқарли кечди. Ўтган йили сўнгги тургача давом этган интрига, бу йил ҳам охирги тургача сақланиб қолди. Фарқи шундаки, 2013 йилги чемпионлик пойгасида 3 та жамоа фаол кураш олиб борди. Чемпионлик пойгасида йил сайин тажриба тўплаётган «Локомотив» ўз тарихида биринчи кумуш медалларни қўлга киритди. Умид қиламанки, «Локомотив» ютуқлар пиллапоясида бугунгидек, юқори илдам кўтарилишда давом этиб, 2014 йилги Осиё Чемпионлар лигаси мусобақасида яхши иштирок этиб, Ўзбекистон шарафини муносиб ҳимоя қилади.\nКумуш медаллар муборак бўлсин!\nҲавола : Манба : lokomotiv.uz


Қамоқдаги таниқли қирғиз сиёсатчиси президентдан афв сўрамаслигини билдирди\nЎмурбек Текебаев ва Сўўрўнбай Жээнбеков\nҚирғизистондаги “Ата Мекен” партиясининг қамоқдаги лидери Ўмурбек Текебаев президентдан афв сўрамаслигини “Азаттик” радиоси саволига жавобан билдирди.\nТекебаев жазо муддатининг 5 йилдан ортиқ қисмини ўтаб бўлганини, қонун бўйича муддатидан олдин қамоқдан чиқиш эҳтимоли борлигини билдираркан, озодликка чиққач, айбсиз қамалганини исботлаяжагини айтди.\n22 декабрда Текебаевнинг ёши 60 га тўлди. Унинг туғилган куни муносабати билан Бишкекда уюштирилган тадбирга сиёсатчилар, жамоат арбоблари, парламент депутатлари қатнашди.\nПрезидент Сўўрўнбай Жээнбеков 19 декабрь куни Бишкекда ўтказган матбуот анжуманида парламентнинг собиқ депутати Ўмурбек Текебаевни афв қилишга тайёрлигини билдирган эди.\n«Барча суд инстанциялари унинг ишини кўриб чиққан ва ҳукм чиқарган. Мен мутлақо аралаша олмайман. Ягона йўли – агар у афв қилишни сўраса, мен бунга тайёрман. Менда бошқа ваколатлар йўқ», -деганди Жээнбеков.\n«Ата Мекен» партиясининг раҳбари, Жўқорғу Кенеш собиқ спикери, бир неча чақириқдаги парламент депутати Ўмурбек Текебаев 2017 йил февралида 2010 йилда “Мегаком” компанияси акцияларини харид қилишда кўрсатган ёрдами учун Россия фуқароси Леонид Маевскийдан 1 млн доллар олиш гумони билан ҳибсга олинган эди. Унга нисбатан Жиноят кодексининг «Коррупция» моддаси бўйича айб қўйилган ва жиноий иши қўзғатилган эди.\nҚР Олий суди 2017 йил 21 ноябрида сиёсатчига ва у билан бирга судланган ҚРнинг Жанубий Кореядаги собиқ элчиси Дуйшенқул Чотоновга нисбатан туман ва шаҳар судлари чиқарган ҳукмни ўз кучида қолдирди. Улар мол-мулки мусодара қилинган ҳолда 8 йил муддатга қаттиқ режимли колонияга ҳукм қилиндилар. Бироқ ҳукм қилинганлар ўзларига қўйилган айбловларни инкор қилишади, жиноий иш сиёсийлаштирилганлигини айтишади.\nМай ойида собиқ омбудсмен Қубат Оторбаев президент Сўўрўнбай Жээнбековга мурожаат қилиб собиқ депутат Ўмурбек Текебаевнинг афв қилиниши имкониятларини ўрганиб чиқишни сўраган эди. Ҳақиқатчи (Ақийқатчи)нинг фикрича, Текебаевнинг айби исботланмаган, тергов ва суд жараёни туҳмат билан бир томонлама олиб борилган.


Касим-Жомарт ТОКАЕВ: ЎЗБЕКИСТОН МАРКАЗИЙ ОСИЁДА БАРҚАРОРЛИКНИ МУСТАҲКАМЛАШДА МУҲИМ МАВҚЕГА ЭГА - Ўзбекистон овози газетаси\nДўстлик, ўзаро ҳурмат ва ишончга асосланган Ўзбекистон — Қозоғистон муносабатлари барча соҳада изчил ривожланиб бормоқда. Қозоғистон парламенти делегациясининг Ўзбекистонга ташрифи чоғида бўлиб ўтган учрашув ва музокаралар мамлакатларимиз ўртасидаги серқирра ҳамкорлик, жумладан, парламентлараро мулоқотнинг изчил ривожланишига хизмат қилади.\nДелегация раҳбари, Қозоғистон Республикаси парламенти Сенати Раиси Касим-Жомарт Токаев ЎзА мухбирига берган интервьюсида қуйидагиларни сўзлаб берди:\n— Ўзбекистон Президенти Шавкат Мирзиёев билан учрашувимиз ғоят самарали бўлди.\nПрезидент Шавкат Мирзиёев раҳбарлигида Ўзбекистон бозор иқтисодиёти йўлидан дадил одимламоқда. 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси асосида мамлакатингиз катта муваффақиятларга эришишига ишонамиз.\nМамлакатларимиз ҳамкорлиги Абадий дўстлик тўғрисида шартнома, Стратегик шериклик тўғрисидаги шартнома ва бошқа қатор ҳужжатлар асосида янги босқичга чиқди. Президентларимиз учрашувларида эришилган келишувлар асосида жорий йилнинг январь-август ойларида савдо айланмаси 35 фоиз ўсди. 2020 йилга бориб икки томонлама ҳамкорлик бўйича товар айирбошлаш ҳажмини 5 миллиард долларга етказиш вазифаси қўйилган.\nМамлакатларимиз ўртасида автомобиль, темир йўл ва ҳаво транспорти ҳаракатининг фаоллашгани бунда муҳим ўрин тутади. Ўзбекистон Президенти бу борадаги имкониятларни кенгайтириш юзасидан илгари сураётган ташаббуслар халқларимизни янада яқинлаштиришга хизмат қилади.\nТашриф давомида Ўзбекистон Олий Мажлиси палаталари раҳбарлари билан учрашувлар ўтказдик, давлатларимизнинг стратегик шериклигини ривожлантириш ва кенгайтиришга хизмат қиладиган истиқболли йўналишлар юзасидан фикр алмашдик. Ишонамизки, бу келгусида ўз самараларини беради.\nПрезидент Шавкат Мирзиёев БМТ Бош Ассамблеясининг 72-сессиясидаги ғоят таъсирчан ва мазмундор нутқида ўта долзарб масалалар, хусусан, сув ресурсларидан оқилона фойдаланиш, Орол фожиаси оқибатларини бартараф этиш юзасидан ташаббусларни ўртага ташлади, бу борада минтақавий ҳамкорликни мустаҳкамлаш зарурлигини таъкидлади. Ушбу таклифларни рўёбга чиқаришда парламентлараро ҳамкорлик муҳим аҳамият касб этади. Ўзбекистон Президентининг мазкур ташаббуслари минтақа барқарорлиги ва халқларимиз фаровонлигига хизмат қилади.\nМ.ЭЛМУРОДОВ ёзиб олди.


16:37 / 05.02.2018 2984 pdf Ўқиш режими + -\nОдам болаларига қаратилган иккинчи нидо ота-оналарнинг хатосини такрорлаб, шайтон васвасасига учмасликка чақиради:\nАъроф Эй Одам болалари! Шайтон ота-онангизни ўзларига авратларини кўрсатиш учун устиларидан либосларини ечиб, жаннатдан чиқарганидек, сизни ҳам фитнага солмасин. Албатта, у ва унинг ёрдамчилари сизни сиз кўрмайдиган томондан кўрадир. Биз, албатта, шайтонларни иймон келтирмайдиганларга дўст қилганмиз.\nШайтон инсониятнинг ота-онаси – Одам Ато ва Момо Ҳавони қандай фитнага солгани юқоридаги оятлардан маълум бўлди. У Одам Ато ва Момо Ҳавони гуноҳга чорлаб, яланғоч қилди ва жаннатдан чиқаришга муяссар бўлди. Одам болалари бу ҳодисани зинҳор унутмасликлари зарур. Акс ҳолда шайтон уларни ҳам шармандаларча яланғочлаб, жаннатдан маҳрум этади. Шунинг учун Аллоҳ таоло уларга хитоб қилмоқда:\n«Эй Одам болалари! Шайтон ота-онангизни ўзларига авратларини кўрсатиш учун устиларидан либосларини ечиб, жаннатдан чиқарганидек, сизни ҳам фитнага солмасин».\nОдам боласи шайтон ва шайтонзодалар билан бўладиган узлуксиз курашда бўш келмаслиги керак. Зеро, у бир озгина суст бўлса, фитна ва мағлубиятга учрайди. Шундай қилиб, жаҳаннам ўчоғига ўтин бўлади. Улар бу олишувда жуда ҳушёр бўлишлари лозим. Чунки Аллоҳ таоло уларга қилган хитобида:\n«Албатта, у ва унинг ёрдамчилари сизни сиз кўрмайдиган томондан кўрадир», – демоқда.\nДемак, бу жангда шайтон учун қулайликлар бор. Унинг имкониятлари инсонникига нисбатан кўпроқ. Инсон шайтонни кўрмайди, аммо у инсонни кўради. Бу эса ўз навбатида, унга қўшимча имконият беради, инсондан эса қўшимча ҳушёрлик талаб қилинади. Чунки очиқ-ойдин душман бўлган шайтон шарридан доимо эҳтиёт бўлиб туриш керак. Бунинг учун кучли иймон ва эътиқод зарур.\n«Биз, албатта, шайтонларни иймон келтирмайдиганларга дўст қилганмиз».\nШайтон иймонсизларга дўст бўла туриб, уларни «тузлайди». «Мен сенинг дўстингман, сенга насиҳатчиман», деб, йўлдан уради. Шайтон малайлари эса унинг гапига кириб, қилган гуноҳларини хаспўшлаш учун турли баҳоналар топадилар.\nЭй Одам болалари! Ҳар бир ибодатда зийнатингизни олинг. Еб-ичинг ва исроф қилманг. Чунки У исроф қилувчиларни севмас.\nЎтган ояти карима тафсирида келганидек, ибодат-тавофни кийимсиз ҳолда қилиш ёхуд жанда, йиртиқ-ямоқ кийим билан бажариш ибодатнинг фазли ва савобини зиёда этмайди. Лекин табиати бузуқ кишилар бузуқ диндорликка уринадилар, тақвони жулдур кийимлар ила ҳосил бўладиган этиб кўрсатишга ҳаракат қиладилар. Аллоҳ таоло эса кийинишда ҳаддан ошиб, фахр ва ғурурга кетишни қоралаганидек, хароб ва табиатсиз ҳолда кийинишни ҳам қоралайди.\n«Эй Одам болалари! Ҳар бир ибодатда зийнатингизни олинг».\nАввало, авратингиз тўсиқ ортида бўлсин, қолаверса, ибодат чоғи – Роббингиз ила бўладиган мулоқот чоғи гўзал алфозда бўлганингиз афзал. Ўтган баъзи азизлар ушбу амрга итоат маъносида намоз учун алоҳида гўзал кийим тайёрлаб қўйганлар.\n«Еб-ичинг ва исроф қилманг».\nЮқорида зикр қилинган бузуқ диндорликнинг бир кўриниши озиқ-овқатга муносабатда ҳам зоҳир бўлади. Баъзи бузуқ табиатли одамлар яхши таом истеъмол қилмасликни тақводорликнинг чўққиси сифатида кўрсатишга уринадилар. Аллоҳ таоло фақат емиш ғамида, доимо унинг лаззатлисини ахтарувчи қорин бандаси бўлишни қоралаганидек, лазиз таомлардан ўзини тийиб, сифатсизинигина ихтиёр қилишни ҳам қаттиқ қоралайди. Араб мушрикларида ҳаж мавсумида яхши таомларни емай қўйиш одати бор экан. Ояти карима ўша одатни ҳам танқид қилади.\nИмом Бухорий келтирган ривоятда ҳазрати Абдуллоҳ ибн Аббос розияллоҳу анҳу: «Сени икки хислат – фахрланиш ва исрофгарчилик хатога бошламаса, хоҳлаганингни еб, хоҳлаганингни ичавер», – деганлар.\nАфсуски, баъзи кишилар еб-ичишнинг хилма-хил ва кўп бўлишини ҳаётнинг асосий мезони деб билсалар, бошқа кишилар хусусан, бизда одамлар озиқ-овқатни исроф қилиш деганда, емай ташлаб юборишни тушунадилар. Бу аслида тўғри. Аммо керагидан ортиқ емоқ ҳам исрофдир. Еб-ичиш керак экан, деб, қорин бандаси бўлиш ҳам Исломга, мусулмонга муносиб эмас.\nИмом Аҳмад ибн Ҳанбал ва имом Термизийлар Миқдом ибн Маъдийкараб Киндий розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам:\n«Одам боласи тўлдирадиган идишларнинг энг ёмони қориндир. Одам боласига қаддини тургизадиган емаклар етади. Агар жуда лозим бўлса, таоми учун учдан бир, шароби учун учдан бир ва ҳавоси учун учдан бир», – деганлар.\nБугунги кунда озиқ-овқатни исроф даражада зиёд истеъмол қилишнинг соғлиққа асорати яққол намоён бўлди. Ҳозирги даврнинг кўпгина хасталикларига ушбу исрофгарчилик сабаб бўлмоқда. Бу ҳақиқатни Қуръони Мажийддан узоқ бўлган ғайридинлар ҳам тушуниб етдилар. Қадимда яҳудийлардан бири хулафодан бирига: «Сизларнинг Қуръоннингизнинг ярим оятига бутун тиб илми жойлашган», деб ушбу ояти каримани ўқиган экан. Минг афсуски, Қуръон аҳлиман, деб юрганлардан аксариятимиз бу ҳақиқатни тушуниб етмаймиз. Ислом ҳар бир соҳада мўътадиллик йўлини тутганидек, озиқ-овқат ва кийим-бош масаласида ҳам мусулмонлардан мўътадил бўлишни талаб қилади.\nЭй Одам болалари! Агар сизларга оятларимни қисса қилиб берадиган ўзингиздан бўлган расуллар келса, бас, ким тақво қилса ва ислоҳ қилса, уларга хавф йўқ ва улар маҳзун ҳам бўлмаслар.\nНажот топаман, ўз жонимни ва ўз аҳлим жонини хавф-хатарга қўймайман, кейин надомат чекиб юрмайман, деганлар иймон келтириб, пайғамбарларга эргашсинлар, улар етказган оятларимга қулоқ осиб, тақво қилсинлар ва солиҳ ишларни амалга оширсинлар.\nАъроф Оятларимизни ёлғонга чиқарганлар ва улардан кибр қилганлар – ана ўшалар олов соҳибларидир. Улар унда мангу қолувчидирлар.\nКимки бу дунёда Аллоҳ таолонинг оятларига иймон келтирмай, уни ёлғонга йўяр экан, кофирдир. Кимки Аллоҳ таолонинг оятларидан кибрланиб, улар асосида яшамас экан, осийдир. Кофир ва осийлар эса дўзахга эга бўлурлар. Эга бўлганда ҳам, ўша жойда абадул абад қолурлар.\n10:40 / 04 август 4672\n12:34 / 06.02.2018 2595\n3844 21:35 / 05.12.2017\n4215 18:23 / 18.12.2017\n2151 20:31 / 03.07.2017\n2658 20:29 / 09.05.2018\n45227 11:58 / 10.10.2018\n57618 11:56 / 10.10.2018\n10285 15:03 / 10 март


Хужанд ажойиб саёҳат маконига айланади\nХужанд шаҳар давлат ҳокимияти ижроия органи мажлислар залида 2017 йилдаги фаолият натижаларига бағишланган матбуот конференцияси бӯлиб ӯтди. Йиғилишда Хужанд шаҳар раиси Маъруф Муҳаммадзода чиқиш қилиб, ӯтган йил давомида эришилган ютуқлар ва мавжуд муаммоларга тӯхталди.\n2017 йил давомида шаҳар давлат бюджети даромад қисми (ижтимоий солиқни ҳисобга олмаганда) 102 фоизга таъминланиб, бюджетга 342,5 миллион сомоний киритилдики, бу кӯрсаткич тасдиқланган режадан 6,7 миллион сомоний ва ӯтган 2016 йилга нисбатан 32,3 миллион сомоний кӯпдир. Ӯн бир хил солиқдан ӯнтаси тӯлиқ бажарилиб, фақатгина даромаддан солиқ тӯланиши ижро этилмади. Натижада, бюджетга 8,6 миллион сомоний миқдоридаги маблағ киритилмади.\nШаҳар раисининг айтишича, шаҳар бюджетини бойитишда саноат корхоналарининг ҳиссаси катта бӯлиб, бунда соҳибкорларнинг улуши 75 фоизни ташкил этган. Бюджетнинг бойиши шаҳар иқтисодий вазиятининг яхшиланиши учун асосий замин бӯлиб хизмат қилади. Бу йӯналишда фаолият юритаётган саноат корхоналарининг ишлаб чиқариш иқтидорини ошириш, ишчиларга қулай меҳнат шароити яратиш учун кӯзга кӯринарли ишлар амалга ошириляпти. Ӯтган йилда 20 саноат корхонаси ишламади. Бунинг асосий сабаби, улар ишлаб чиқарган маҳсулот рақобатга чидамли эмаслигидир. Фаолияти тӯхтаб қолган бу корхоналардан олтитаси ишга туширилиши ва аҳоли учун иш жойи ташкил этилиши режалаштирилган.\nӮтган йилнинг декабр ойи охирида қаттиқ шамол туриши оқибатида 58та кӯп қаватли уйлар томи, ҳовлилар, ташкилот ҳамда идоралар бинолари, ижтимоий иншоотлар жиддий зарар кӯрди. Тунда юз берган бу табиий ҳодиса туфайли шаҳар иқтисодиётига 5 миллион 890 сомонийлик моддий талафот етди. Суғурта қилинган биноларнинг зарари суғурта ташкилотлари томонидан ажратилган маблағ эвазига қопланмоқда. Шунингдек, аҳоли билан ҳам ҳамкорликда иш олиб бориляпти. Аҳоли яшайдиган кӯп қаватли биноларнинг томи, асосан, шу ерда яшовчиларнинг ташаббуси билан шиферланган. Сарфланган маблағ манзил учун тӯланадиган ҳақ ӯрнига ӯтказилган. Бу объектларда ишлаган усталарнинг тажрибаси етарли эмаслиги, ишни наридан-бери битирганлари шу ҳодиса туфайли аниқ бӯлди. Бу ҳодиса қурилиш ишларини мукаммал бажариш лозимлиги, усталарга бирор объектни топширишдан аввал, мавжуд меъёрлар асосида уларнинг малакасини текшириш зарурлигини кӯрсатди.\nҲисобот даврида 4860та фуқаролар мурожаати қайдга олинган бӯлиб, бу ӯтган йилга нисбатан 349та камдир. Фуқаролар, асосан, уй қуриш учун ёрдам сӯрашган. Ӯтган йили 585 кишига ҳовлиолди ер участкаси берилган. Уларнинг ҳаммаси яшаш жойига эҳтиёжманд кишилардир. Кейинги йилларда, ҳаммаси бӯлиб, 7500 фуқарога Хужанд шаҳри ҳудудидан ва Сайҳун шаҳарчасидан ҳовлиолди ер участкаси берилган. Уларнинг кӯпчилиги уй қуриш учун маблағи етарли бӯлмагани учун шаҳар ҳукуматидан ёрдам сӯраб мурожаат қилишган.\nМаъруф Муҳаммадзода жорий йилда қилиниши режалаштирилган ишларга тӯхталиб, Сайёҳлик ва халқ ҳунармандчилигини ривожлантириш йилида шаҳар янада кӯркамлашишини таъкидлади.\nХужанд шаҳрида яна битта маданият ва дам олиш боғи, яъни Абу Маҳмуд Хужандий боғи қурилиб, фойдаланишга топширилади. Камол Хужандий номидаги «Қалъаи Хуҷанд» тарихий-маданий мажмуасида эса, халқ ҳунармандчилиги намуналарини сотиш учун расталар, кӯргазма ӯтказиладиган жой ва миллий чойхона қурилиши назарда тутилган. Кейинги йилларда «Қалъаи Хуҷанд» тарихий-маданий мажмуаси ва Исмоил Сомоний хиёбони оралиғида осма йӯл қурилиб, фойдаланишга топширилиши режалаштирилган. Бу тадбир шаҳарга ташриф буюрган сайёҳларнинг Хужанд шаҳрининг кӯзга кӯринган масканларини томоша қилишлари учун қулайлик туғдиради.\nШунингдек, шаҳардаги кӯп қаватли биноларнинг ташқи кӯринишини яхшилаш учун тадбирлар белгиланган. Бу йил 40та бино замонавий тарзда таъмирланиб, рангланиши назарда тутилган. Йӯл четларида ва корхона ҳамда ташкилотлар ҳовлиларида қуриб қолган дарахтлар кесиб олингач, улардан қолган тӯнкалар ноқулайлик туғдирарди. Яқинда 900 туп мана шундай тӯнка томири билан кӯчириб олинди. Натижада, йӯлак ва ариқлар бузилган. Томирлардан қолган чуқурнинг ӯрнини тӯлдириш, ариқларни тозалаш ва йӯлакларни текислаш ишлари олиб бориляпти.\nАйниқса, кӯчалардаги тартибсиз бозорни камайтириш ва сотувчиларни бозор ичкарисида савдо растаси билан таъминлаш борасида яхши ишлар амалга ошириляпти. Пайшанбе мавзесидаги Регистон ва Шарқ кӯчасида сотувчилар томонидан ӯзбошимчалик билан ташкил этилган тартибсиз бозорга барҳам берилиб, шаҳар аҳолиси ва меҳмонларнинг бемалол сайр қилишлари учун шароит яратилди. Бу йӯналишда шаҳарнинг 4та киравериш жойига улгуржи бозор ва деҳқонлар бозори барпо этилиши режалаштирилган.\nЖорий йилда соҳибкор ва ҳунарманд аёллар фаолиятини қӯллаб-қувватлаш учун қулай шароит яратилади. Бу йӯналишда ҳар йили 65 минг сомоний миқдорида Хужанд шаҳар раиси гранти ажратилар эди. Бу йил грант маблағи миқдори 120 минг сомонийга етказилади. Шунингдек, ӯз маҳсулотларини ишлаб чиқариб, маҳаллий бозорларни фаровон қилган тадбиркорлар турли солиқлардан озод этилади.\nШаҳарда коммунал хизмат кӯрсатиш ишлари яхшиланишни талаб этиши таъкидланди. Январ ойининг охирида ҳавонинг бирдан совиб кетиши аҳолини сув билан таъминлашда ноқулайлик туғдирди. Кӯп қаватли биноларнинг айримларида яшовчиларга ичимлик суви юқоридан пастга томон берилади. Бу бинолардаги асосий сув қувури юқоридаги махсус хонага (чердакка) чиқарилиб, сӯнг тарқатилади. Ҳаво совуқ бӯлгани учун бу қувурлар музлаб, бир нечта биноларда ичимлик суви бӯлмади. Бу ҳолатни бартараф этиш учун тезликда 4та гуруҳ тузилиб, иш олиб бориляпти. Шаҳарда мавжуд муаммолар бартараф этилмоқда.\nЙиғилиш сӯнгида журналистлар Хужанд шаҳар раисига турли савол ва таклифлар билан мурожаат этишди.


сентябр 08, 2018 13:07 Asia/Tashkent\nМеҳрибон ва раҳмли Аллоҳ номи билан Асаалому алайкум, азиз тингловчилар! “Исломда бола ҳуқуқлари” туркум-эшиттириши навбатдаги сонини Эрон Ислом Жумҳурияти ӯзбек тилидаги радиосидан ҳузурингизга тақдим этамиз. Дастурни мен, Рахшона олиб бораман. Эшиттиришимиз якунига қадар биз билан бирга бӯласиз деган умиддамиз.\nҲар бир жамиятда шундай бӯлиши мумкунким болалар бошқа болаларга қараганда оддий ва уларга муносиб бӯлган шароитда яшай олишмайди. Бундай ҳолатлар қуйдагича: бола номашрӯъ робита натижасида туғилган ва ота-она бундай фарзанддан воз кечиб, уни ташлаб қӯйишади. Иккинчи ҳолати эса бола ҳалол робиталар натижаси бӯлиб, унинг ота-онаси ҳам бор, аммо камбағалчилик ва қашшоқлик боис ота-онаси ундан юз ӯгиришади. Аммо жамиятнинг бу қатламига ҳам таважжуҳ қилиб уларни муносиб ва оддий шароитлардан баҳраманд бӯлишларига кӯмаг этиш зарур.\nАзиз тингловчилар! Бугунги дастуримизда болалар ва уларга нисбатан зӯравонлик ҳақида суҳбатлашамиз.\nБоланинг шаклланишида оиланинг аҳамияти катта. Чунки оилада авлоддан авлодга ўтиб келаётган инсоний қадриятлар оила шаъни фарзанд учун ҳаётий эҳтиёжга айланади. Мустаҳкам оила ҳар қандай давлатнинг хавфсизлиги ва дахлсизлигини таъминлашда муҳим роль ўйнайди. Оилани сақлаш унинг ҳар бир аъзосидан ҳам руҳий,ҳам жисмоний кўмакни талаб этади.\nЧунончи, оилада инсон ўзини ҳимояланган, эркин ва бахтли сезади. У яқинлари ва уларнинг меҳри билан ўзини бахтли ҳис қилади.Ижтимоий ишнинг ривожланиши ва юксалиб боришини «давлатнинг ижтимоий фаровонлиги, бу фаровонлик негизида жамият,махалла, оила аввало инсоннинг ижтимоий мухофазаси ва турмуш фаровонлигига тўсиқ бўлаётган муаммоларни бартараф этишда асос бўла оладиган долзарб йўналиш десак, янглишмаймиз.\nИнсоннинг шаклланиши худди нихол тарбиясига ўхшайди. Инсон табиатан ижтимоий мавжудоддир. Шундай экан у ўзининг чинакам табиатини фақат жамиятдагина камол топтира олади.\nАна шундай муаммодан бири бутун жахоннинг долзарб муаммосига айланган болаларга нисбатан зўравонликдир .Болаларга нисбатан зўравонлик ирк, синф, дин, маданият, ёки хеч кандай чегара танламайди. Бу муаммо нафакат шаркий мамлакатларда, балки ғарб мамлакатларида кам сезиларли кўзга ташланяпти. Бундай зўравонлик оилаларда, мактабларда, кўчаларда, иш жойларида , тарбия муассасаларида ва қамоқхоналарда жамиятнинг хар бир ерида унга қўл ураётган жиноятчилар ота-оналар, оила аьзолари , якин кариндошлар, укитувчилар, тарбиячилар, конун химоячилари хамда ўзидан катта ёки тенгдош болалардан ташкил топган. Баьзи болалар ўз кўпрок жинслари, ирклари, этник келиб чикишлари,ногиронликлари ва ижтимоий мавқелари туфайли дискриминацияга учраб бундай зўравонликка учрашлари мумкин. Бундай зўравонликдан бой ёки камбағал ривожланган ёки ривожланмаган бўлишидан катъий назар хеч кандай мамлакат ҳоли бўлолмайди.Зўравонликнинг окибатлари дахшатли бўлиши турган гап. Зўравонликнинг «энг оғир холат”лари баъзида хаётдан барвакт кўз юмишига олиб келиши мумкин.\nҚадрли тингловчилар! Сиз муқаддас Машҳад шаҳридан эфирга узатилаётган Эрон ислом Жумҳуриятининг ӯзбек тилидаги халқаро радиосидан “Исломда болал ҳуқуқлари” туркум- эшиттириши навбатдаги сонини тинглаяпсиз. Радиомизнинг интернет сайти Pars Today.com/uz орқали хоҳлаган пайтда эшиттиришнинг матнини ӯқиш ва садосини тинглаш имконига эгасиз. Радиомизнинг электрон манзили uzbek@Pars Today .сoм\nБолаларга карши зўравонлик барча мамлакатларда мавжуд булиб, у маданиятлар, ижтимоий синфлар, маьлумот ва даромад даражаси, этник келиб чикиши ва ёш чегарасини тан олмайди. Инсон ҳуруқлари кафолатланган ва бу бўйича улар бир канча ишларни амалга оширган ривожланган давлатларда ҳам бу холат рўй бериши мумкин.\nДунё давлатлари мазкур муаммони фавкулодда холат деб кабул килишлари керак.Сабаби болалар асрлар давомида хеч ким кўрмаган ва хеч ким эшитмаган холатда катталарнинг қўлида зўравонликка учраб азият чекиб келганлар. Чакалокларнинг ўлдирилиши, шавқатсиз ва таҳқирловчи жазолашлар бепарволик ва ташлаб қўйиш, шахвоний таҳқирлаш ва болаларга қарши зўравонликларнинг бошқа кўринишлари тўғрисидаги илк маьлумотлар кадимги цивилизацияларга бориб тақалади.\nБолаларга нисбатан зўравонликнинг масъули бўйича ишланган хужжатлар бу жуда хам мухим ва долзарб муаммолигини кўрсатади. Ушбу муаммо дунёнинг барча мамлакатларида турли шакл ва кўринишларида рўй беради ва кўпинча унга мамлакатдаги маданий, иктисодий ва ижтимоий тартиб коидаларига чукур илдиз отган бўлади.\nҲурматли тингловчилар! “Исломда бола ҳуқуқлари” туркум- эшиттириши навбатдаги сони ӯз ниҳоясига етди. Мен эса сизлар билан хайрлашаман. Аллоҳ ёру мададкорингиз бӯлсин.\nБишкекда Хитойга қарши митинг ўтказилди\nЗариф: Эронликлар АҚШнинг буюк держава деган афсонасини йўққа чиқаришди\nАфғонистондаги тинчлик бўйича кенгаши Толибон огоҳлантиришига аксиламал кўрсатди\nҚозоғистон сенатида Тожикистон билан вақтинчалик яшаш битимини ратификация қилинди\nСербияда Путинга суиқасд қилишни режалаштирган шахс қўлга олинди\nТуркманистон давлати ўз армияси тайёргарлигини пасайганлигидан хавотирда\nЭрон Телерадиокомпанияси раиси АҚШда Пресс ТВ диктори ноқонуний қўлга олинганини кескин қоралади (ВИДЕО)\nАмируд-Давла Абулнажм Масъуд Саъд Салмон Ҳамадоний\nХитойликлар ойда пахта экишди /видео/


Украина армияси Ғарб қуролларидан воз кечмоқда\nУкраина Қуролли кучлари аскарлари нотаниш хорижий тизимлардан фойдаланишни истамаяпти, дея хабар бермоқда CNN АҚШ разведкасига таяниб.\nМасалан, юзлаб Switchblade камикадзе дронлари украиналикларга топширилди. Лекин улар портловчи моддалар билан жиҳозланган оддий фуқаролик маҳсулотларини афзал кўришади. Чунки улар фойдаланувчиларга қулай.\nКиритилди: 22:43 15.06.2022. Ўқилди: 7272 марта. Фикрлар сони: 5 та.\nОзарбайжон ва Ўзбекистон нефт ва газ соҳасидаги ҳамкор...


Мисрлик дин тарғиботчиси\n13:30 / 06 апрель 848 pdf Ўқиш режими + -\nТарих поезди бизни Ислом умматининг кўплаб буюк инсонлари чиққан Юқори Мисрга олиб боради. У ердан таниқли Ислом олими имом Суютий ва муҳаддис, тарихчи Аҳмад Шокир, унинг акаси адабиётчи Маҳмуд Шокирлар чиқиб, умматнинг қадриятларини ўз қаламлари билан ҳимоя қилишган. Шунингдек, у ердан бу умматнинг кўплаб буюк қаҳрамонлари етишиб чиққан. Биз сизлар билан танишиб чиқадиган шахс бу — Али Журжавий.\nАли Журжавийнинг тарихи 1906 йили Юқори Мисрдаги Журжа туманининг Уммул Қуръон қишлоғидан бошланади. Бир куни шайх ал-Азҳарий қизиқ бир хабар ўқиб қолади. Хабарда Япониянинг бош вазири Кацура жаҳон миқёсидаги конференция ўтказилишни режалаштириб, унда ҳар бир дин вакили ўзининг дини ҳақида маълумот бериши учун, дунёдаги барча ўлкаларнинг зиёлилари файласуфлари ва диний олимларига мактуб йўллайди.\nАли Журжавий «ал-Азҳар»нинг шайхларига бориб, эртароқ ҳаракат қилиб, японларга динни тарғиб қилиш имкониятидан фойдаланиб қолишликларини айтади. Шайх Журжавий ўзининг шахсий «ал-Иршад» номли газетасига «ал-Азҳар»нинг шайхларига кеч бўлиб қолмасидан эртароқ ҳаракат қилиб, конференцияга бориш керак деган маънода мақола ёзади. Лекин шайх улардан кутилган жавоб ололмайди. Шунда у Японияга ўз ҳисобидан боришни мақсад қилади. Қишлоғига бориб беш феддан (ер ўлчови тахминан, 0,42 га тўғри келади) ерини сотиб, Александриядан Италияга, ундан сўнг Аданга кема билан сузиб ўтади. Сўнг Ҳиндистоннинг Бомбейига бориб, у ердан Цейлон оролидаги Коломбога (ҳозирги Шри-Ланка) ўтиб, ундан сўнг инглизларни Сингапурга жўнаган кемасига ўтириб кетади. Сўнг Сингапурдан Гонгконга, ундан сўнг Япониянинг Иокогама портига етиб келади. Шайх Журжавий Японияда Калькутта шахйлари, Тунисдаги Кайруан шаҳридаги берберлар шайхлари, Шарқий Туркистондан келган ва Россия мусулмонларининг шайхлари билан учрашади. Уларнинг бари Журжавий сингари, японларни Исломга даъват этиш имкониятидан фойдаланиб қолиш учун, ўз ҳисобларидан келишган экан. Усмонийлар халифаси Абдулҳамид II расмий равишда турк олимларидан иборат бир делегат юборибди. Бу олимлар дунёнинг турли жойларидан йиғилиб, барчаси бир Исломий делегатни ташкил этишади.\nШундай қилиб диний конференция бошланади. Ҳаммаси ўз динлари ҳақида нутқ сўзлашади. Фурсат мусулмонларга келганда Ислом олимлари японларга дин таълимоти ҳақида сўзлайдилар. Бир қанча вақтдан сўнг конференция якунланиб, Япония императори келган делегатларнинг барчасига ўз миннатдорчилигини билдириб, унинг конституциясида динни тарғиб қилиш ҳуқуқи берилганлигини эълон қилади. Демак, японлар хоҳлаган динига эътиқод қилишлари мумкин. Фурсатдан фойдаланиб, шайх Журжавий ўзининг диндош дўстлари ва таржимони билан Токио кўчаларида Ислом динининг асл моҳияти тўғрисида сўзлаб, одамларни унга даъват қилади. Уларнинг қўлида кўплаб японлар Ислом динини қабул қилишади. Шайх Журжавий ўзининг китобида Япониядаги ҳолатни қуйидагича ифолайди:\n«Агар Японияга бу пайтгача мусулмон делегатларини юборишиб, бу усулни қўллашганда эди, у ердаги мусулмонлар сони минглаб эмас, балки миллионга етган бўларди. Бизнинг қўлимизда Исломни қабул қилганлар сони тахминан ўн икки минга етган».\nШунингдек, мисрлик дин тарғиботчиси Али Журжавийдан иқтибос келтириб ўтамиз:\n«Мана шу усул билан японларга Исломни етказдик. Улар диннинг афзалликларини тушунишиб қабул қила бошлашди. Биз уларга Исломни қанча кўп тушунтирганимиз сайин динни қабул қилганларнинг сони ортиб борди. Жамоамизнинг довруғи шаҳарга кенг тарқалди. Исломни қабул қилганлардан динни мақтаганликларини ҳам эшитдик. Сабаби Ислом уларга Аллоҳни танитиб, зулматдан нурга олиб чиққан эди».\n«Ислом умматининг 100 буюк шахси» асари асосида\nХуршид Маъруф тайёрлади\nFaridjon 00:41 / 09 апрель\nҲар бир одам пайг‘амбар касби яъни даватчи булиши лозим ва лобут!!!!!!\nБАА Рамазонда анъанавий чодирларни ўрнатишни тақиқлади\n11:00 / 06 апрель 215\nМакдоналдс Россияда ҳалол бургерларни тайёрлашга рози\n15:30 / 06 апрель 501\nҳижратдан аввалги 15 йил, Рамазон ойи милодий 608 йил, августсентябрь.Бу пайтда Муҳаммад мустафо соллаллоҳу алайҳи васаллам қамарий ҳисобда ўттиз саккиз ярим давоми...\n1217 19:04 / 22.10.2019\nВадо хутбасиrdquo жумласи луғатда .хайрлашув, айрилиқ хутбасихитоби, деган маънони билдиради. Ҳижрий ўнинчи йилнинг 9зулҳижжасида милодий 632 йил 8 март Пайғамбар давоми...\n3513 05:00 / 06.01.2017\nАРАБИСТОН. Бу Исломнинг бешиги. Ислом пайғамбари шу ерда таваллуд топдилар, у зот араб тилида сўзлашардилар ва у кишининг таълимотлари арабларга қарата ёзилган давоми...\n2654 05:00 / 24.02.2017\nНабий алайҳиссаломга кофирлар томонидан қилинган таклифлар\nКофирлар Пайғамбар соллаллоҳу алайҳи васалламни даъватларидан қайтариш учун яна бир уриниш қилиб кўришди. Улар у зотни молу дунё, мансаб ва бошқа нарсалар билан давоми...\n1334 11:08 / 05.02.2020\n59040 11:58 / 10.10.2018\n72655 11:56 / 10.10.2018\n3281 14:48 / 30 март


Шавкат Мирзиёев: «Оғир синовларни енгиб ўтишда Ўзи мададкор бўлишини сўраймиз»\nЎзбекистон Республикаси Президенти Шавкат Мирзиёев Ўзбекистон халқига табрик йўллади.\nБугунги кунда Ўзбекистон фуқароларининг қонуний ҳуқуқ ва эркинликлари қаторида диний соҳадаги талаб ва эҳтиёжлари ҳам тўлиқ таъминланмоқда. Бу ҳақда гапирганда, яқинда янги таҳрирдаги «Виждон эркинлиги ва диний ташкилотлар тўғрисида»ги Қонун қабул қилинганини алоҳида таъкидлаш лозим.\nБарчамизга аёнки, жамиятда тинчлик ва осойишталикни мустаҳкам қарор топтиришнинг энг муҳим тамойилларидан бири ижтимоий ва диний бағрикенгликдир. Юртимизда турли конфессиялар вакиллари ягона оила бўлиб, дўстлик ва ҳамжиҳатлик муҳитида яшаётгани, жонажон Ватанимиз равнақига муносиб ҳисса қўшиб келаётгани бизнинг энг катта бойлигимиздир.\nЮртимиз доимо тинч, халқимиз ҳамиша соғ-омон бўлсин!» дейилади табрикда.


Нажмиддин Кубро (1145-1221) | www.ziyouz.uz\nБош саҳифа Жаҳон шеъриятиФорс шеъриятиНажмиддин Кубро (1145-1221)\nЧоп этилган 30.12.2013 08.01.2021 МуаллифZiyouz.uz\nМашҳур шайх, йирик тасаввуф олими, халқ қаҳрамони ва оташнафас шоир Нажмиддин Кубро (نجم الدين الكبرى) Хива яқинидаги ҳозирги Саёт қишлоғида туғилган. Унинг тўлиқ исми — Аҳмад ибн Умар Абулжанноб Нажмиддин ал-Кубро ал-Хивақий ал-Хоразмий. «Шайхи валийтарош» — «Авлиёлар етиштирадиган шайх» номи билан шуҳрат қозонган бу улуғ инсон тасаввуфдаги машҳур кубравия тариқатига асос солган. Бу тариқат аҳллари хуфия зикрни тарғиб этганлар. Кубравия таълимоти асосан Марказий Осиё ва қисман Эронга тарқалган.\nНажмиддин Кубронинг ўнга яқин асарлари фанга маълум. Унинг, айниқса, «Ал-усул ал-ашара» («Ўнта усул»), «Фавойиҳ ул-жамол ва фавотиҳ ул-жалол» («Жамол хушбўйликлари ва жалолнинг кашфи»), «Рисолат ул-ҳоиф ул-ҳоим ан лавмат ил-лоим» («Қўрқувчи овворалар ва маломат этгувчи маломатийлар ҳақида»), «Тафсир», «Шарҳ ус-сунна вал-масолик» («Сунна ва эзгуликлар шарҳи») китоблари машҳур. Кубро ўз асарларини асосан араб тилида ёзган. Фақат бошловчи сўфийлар учун қўлланма сифатида яратилган «Фи одоб ус-соликин» («Соликлар одоби ҳақида») асари ва рубоийларини форсийда битган. Инглиз шарқшуноси Ж.С.Тримингэм «Соликлар одоби ҳақида» асари тасаввуфнинг эронийлашувида муҳим босқич бўлганлигини қайд этади.\nНажмиддин Кубро ислом аҳкомлари ва тасаввуф талабларини халқ ўртасида назарий жиҳатдан тарғиб-ташвиқ қилиш билангина кифояланмай, ўзининг мардона хатти-ҳаракати билан уни амалда ҳам кўрсатади. Гап шундаки, мўғул галалари Хоразм тупроғига бостириб келганида у бошқа ўлкалардан келган муридларининг бегона заминда ўлиб кетишларини истамай, уларни туғилган юртларига жўнатиб юборади, ўзи эса шаҳар мудофаасига отланади. Шогирдларининг бирга кетиш тўғрисидаги таклифларига жавобан: «Мен шу ерда шаҳид бўламан. Менга Хоразмни тарк этишга рухсат йўқ!» — дейди ва қўлига шамшир тутиб, қўйнига тош тўлдириб, ёв қаршисига чиқади. Уларга тош отади, бир нечтасини найза билан уриб йиқитади. Душманлар унга камондан ўқ узадилар. Ўқлардан бири Шайхнинг кўкрагига санчилади. Шаҳид бўлаётган пайтда у душман қўлидан байроғини тортиб олиб, шу даражада маҳкам сиқиб ушлаганки, ўн киши бўлиб ҳам унинг қўлидан байроқни олишолмагач, бармоқларини кесишга мажбур бўлишган.\nБаъзи бир тадқиқотчилар Кубронинг «Рубоийлар» китоби ҳам мавжудлиги тўғрисида маълумот берган бўлсалар-да, бу ноёб тўплам ҳали топилган эмас. Биз фақат атоқли шарқшунос Е.Э.Бертельс томонидан Кубро қаламига мансублиги тахмин қилиниб, турли тазкира ва баёзлардан танлаб олинган ва олимнинг «Тасаввуф ва тасаввуф адабиёти» китобида келтирилган 25 та рубоийгагина эгамиз . Эронда нашр этилган «Рубоийнома» тўпламида ҳам шайх-шоирнинг 8 та рубоийси келтирилган бўлиб, улардан фақат биттаси Е.Э. Бертельс келтирган рубоийлар орасида учрамайди . Демак, ҳозиргача бизга буюк ватандошимиз ижодига тегишли 26 та рубоий маълум.\nБу рубоийлар нисбатан қисқа фурсат ичида уч марта ўзбек тилига ўгирилди. Дастлаб Жамол Камол уларни анъанавий вазни ва мумтоз услубини сақлаган ҳолда ўзбекчалаштирди . Кейин Нажмиддин Кубро таваллудининг 850 йиллиги муносабати билан Матназар Абдулҳаким бу рубоийларнинг янги таржимасини амалга оширди .\nНажмиддин Кубро қаламига мансуб рубоийлар, асосан, тасаввуф дунёқараши тарғибига — Ҳақиқатни излаш, Оллоҳга бўлган ишқни куйлаш, Ҳақ йўлига даъват қилиш, Оллоҳ муҳаббатини қозониш мақсадида тариқатга кирган соликнинг ҳол ва мақомотнинг турли босқичларидаги ўй ва кечинмалари, ранжу изтиробларини тасвирлаш, сўфий-дарвешларни улуғлаш, Ҳақнинг мазҳари бўлмиш маъшуқа гўзаллигини таъриф-тавсиф этиш, гоҳ висол умиди, гоҳ ҳижрон азобидаги ошиқ ҳолатини ифодалашга бағишланган. Бу рубоийларда ишқни тарк этиш тилаги, бутхонага майл, шаҳид бўлиш орзуси, фақру фано ва бошқа тасаввуфий ҳолат-кечинмалар хусусида ҳам сўз боради.\nҲар нарсаки, йўқми — йўқ ўшал мисли шамол,\nҲар нарсаки, борми — оқибат топди завол.\nБор нарсани оламда гумон эт йўқ деб,\nЙўқ нарсани бор дебон бироқ айла хаёл…*\n* Бу рубоий Умар Хайёмга ҳам нисбат берилади.\nЙўлингда ақл ҳадис ва афсона топар,\nКўйинг сари йўл мардуми девона топар.\nСавдойинг ила мен каби минг дилсўхта\nКаъбадан илик тортар-у, бутхона* топар.\n* Бутхона — лоҳут оламига ишора, яъни вахдати кулл бўлиб, аҳадият зотининг мазҳарияти маъносида ҳам келади.\nЁ Раб, ўзинг асра, дил жудолик истар,\nСендин кечиб, ўзга-ла ошнолик истар.\nИшқингдин илик тортса — тутар дўст кимни?\nКўйингдан оёқ тортса — хатолик истар.\nҲақ йўлига ҳар лаҳза саъй этмак лозим,\nДунёдан этак тортмаг-у, кетмак лозим.\nДийдангни давола, зеро, олам ҳама — Ул,\nКўрмак Уни — асрорига етмак лозим.\nОшиқ кишининг кўнгли тўла дард бўлгай,\nДил дарди билан мард яна ҳам мард бўлгай.\nЎз ишқи ўтида у ёнаркан, бул дам\nДўзах ўти ўзгалар учун сард бўлгай.\nЭй дийда, ўзингсан бегумон душмани дил,\nСен боис учар елга ҳама хирмани дил.\nБас, солма назар бегона юзларга сира\nЖурм* остида қолмасин, десанг, гардани дил.\n* Журм — гуноҳ, айб.\nУл бодани ичмадимки, ҳушёр ўлсам,\nУл маст эмасман дағи бедор ўлсам.\nТарк этсам адам бирла вужудни, тонг йўқ,\nБир жилваи ҳуснинг ила хуммор ўлсам.\nНақш этсам-у тоатимни парча нонга,\nБерсам уни итга — ётибон зиндонга,\nКелган эса-да очлигидан афгонга,\nУрмас тишини номус этиб ул нонга.\nЭй дил, бу қадар муфлис* экансан, расво,\nСен лойиқи тоза ишқ эмассан асло.\nШиддатли алангадир бу ишқ — эрмас сув,\nУл ишқ ила булҳавас* бўлолмас ошно.\n* Муфлис — бечора, бенаво; бефаҳм.\n* Булҳавас — енгилтак, беқарор.\nЭй тун, ҳадемай саҳарга айлангайсан,\nБул дарди дилим қувишга шайлангайсан.\nМақсуд сари етказишга дилни балки,\nЭй тонг, ўзинг, бешубҳа, сайлангайсан.\nПинҳон эмас асло — ичда бир дев бордир,\nБошини кўтармоғи унинг душвордир.\nИймонини минг мартаба талқин қилдим,\nУл асли азал муслим эмас, куффордир.\nИшқингни бу мардонаю фарзона кўнгил,\nБир сония тарк этмади, жонона, кўнгил.\nИшқ бодасини қўлимда тутган лаҳза\nЛиқ тўлди жигар қонига паймона, кўнгил.\nСендан ҳама шўхлик ва паришонлигимиз,\nСендан ҳама ошуфтаю ҳайронлигимиз,\nҲар торига кокилингни дил бойлашимиз,\nСендан ҳама ғунча каби хандонлигимиз.\nДарвеш элига айлама таънаки, улар\nҚандай туғилган эса — шундай ўлар.\nБир олам зар бергил-у, ол бир арпа —\nБилмоқчи эсанг кимлигини асли улар.\nБир талъати моҳки, оламоройи ҳама,\nВасли кеча-кундуз таманнойи ҳама.\nГар эл каби суймаса мени — вой менга,\nЛек ҳаммани суйса мен каби — войи ҳама.\nБир кун кўрасанки, жон танимдан кетган,\nБошимга фигон чекиб халойиқ етган.\nКошки келиб бошимда ўтирсанг, айтсанг:\nЎлдирган ўзим, ўзим пушаймон этган…\nВаслингдан ўлиб дил фирўз* тун охирида,\nҲажрингдан ўлиб дидадўз* тун охирида,\nЭй, кокили кун сўштида тундек зулмат,\nВ-эй, орази худди кундуз тун охирида.\n* Фирўз — бахтли, киши.\n* Дидадўз — интизор.\nСўфий бўлиб, айла бир кеча оҳу фиғон,\nДунёни яратган ҳаққи, қўзтол шу замон:\nХанжарни қўлингга ол-у, эт ўзни шаҳид,\nЁр васлини истаса, нетар жисмни жон…\nИшқинг майини ичиб, бу дил маст бўлгай,\nҲажринг ғамини чекиб, у, бил, паст бўлгай.\nБир боқсанг агар — кўйингда тупроқ бўлган\nЖонсиз танага жон яна пайваст бўлгай!\nҲар кимки, қилар кўргали ул юзни талаб,\nЕнгиб ғурурини, айласин ўзни талаб.\nУл қайда-ю, биз қайда — кўринг қисматни:\nСомон бўлибмиз қилиб юлдузни талаб…\nУл моҳлиқоларки, асил юрти Чигил*,\nТупроқми асоси ёки нур, сўйла-чи, гил?\nКўнглингни олиб қўлга, қилар қасд жонга,\nВоҳ, бу не балоки, этди ҳолимни чигил.\n* Чигил — қадимги туркий қабилалардан бирининг номи. Чигил қизлари ўз гўзалликлари билан машҳур бўлганлар.\nСунбул сочидан мен бегумон қўрқарман,\nХатги хушу феъли беомон — қўрқарман.\nХалқ қўрқса ёмон кўздан агар, мен шўрлик\nЯхши кўзидан ёрнинг ёмон қўрқарман.\nҲар сабзаки, сувнинг бўйидан жой олмиш,\nУл талъати ҳур аксини ёдга солмиш.\nХорлик била лолалар уза қўйма қадам,\nУл лола санам вужудидан тимсолмиш.\nБандашта фақирликни шиор этмишсан,\nҚам ёрсизу маҳрамсизу зор этмишсан,\nБас, қайси ибодатим учун мен бирлан\nДўстлик ва яқинлик ихтиёр этмишсан.\nСенсан икки оламни яратган Бирубор,\nКўйингда ўлиб бандаларинг хоку ғубор.\nСендан улашиш ризқини ҳар жонзотнинг,\nСендан яратиш — хоҳи мўғул, хоҳи тотор…\nЁр ишқини ким кўкси аро жо қилди,\nҲар икки жаҳон мулкини пайдо қилди.\nКим васлидан огоҳлик топса бир дам,\nГар ўлса-да, хун ҳаққини адо қилди…\nЧун ҳар некн нўқ… йўқдир у — боди ҳавас,\nЧун ҳар неки бор, бори — нуқсону шикаст.\nБилгилки, у йўқ деганлари — бор, ҳаёт,\nБилгилки, у бор демишлари — йўқ, абас…\nПўлингда самар ҳадис ва афсона эмиш,\nКўйингда кезиб эл бари девона эмиш,\nКаъба саримас, озими бутхона эмиш…\nХошоки, кўнгил сендин жудолиғ истар,\nБир ўзгаси бирла ошнолиғ истар.\nҲар кимсаки дўсти бор — кечар меҳрингдин\nКўйингдаки ким кечар — гадолиғ истар…\nЧун ҳақ ва талаб йўлига кирмоқ жоиз,\nДунё этагин тутиб, югурмок жоиз.\nКўрмоққа ўзингни саъй этгил, зеро,\nОлам кўзи бирлан уни кўрмоқ жоиз…\nИшқ етса кўнгилга, дилга у дард айлар,\nДарди дили мард мардни боз мард айлар.\nЎз оташи ишқида ёнар ул, вале\nДўзахни чу ўзгалар учун сард айлар…\nЭй васлинг ўлиб маойина душмани дил.\nКим елга учармиш ул ҳама хирмани дил.\nУл дамки санамлар юзига термулсанг,\nБилгилки, гуноҳ остидадир гардани дил.\nУл бода ичиб демасмен: ҳушёр бўлайин,\nБул мастлиг аро наинки бсдор бўлайин.\nБир жоми тажаллийи жамолинг менга бас,\nЙўқлигу борликдин безор бўлайин…\nЧун нонга чекиб тоату тақвои,\nСўнг супрада ит олдига қўйсам они,\nУл ит агарчи оч эрур, зиндоний,\nНомус юзидан оғзига олмас они…\nЭй дил, диёнатда ажаб расвосен,\nИнсоф била айт, ишққа нечук ошносен?\nИшқ оташи тез эрур, сендек сув эмас,\nТупроқ чу бошингтак-ки етар, билгосен…\nАй тун, қоронғу тун, саҳар бўлгайсен,\nБу дарди дилимга сен самар бўлгайсен.\nАй субҳ, отланиб келарсан, оё\nМақсуди дилим сари хабар бўлгайсен…\nУл дев ичимдадир, чу пинҳон эрмас,\nКим бош кўтариб юрмаги осон эрмас.\nУл кофир ўзи, асли мусулмон эрмас…\nҲар лаҳза бу мардонаю фарзона кўнгил,\nЁнгай сенинг ишқинг била жонона кўнгил.\nБир лаҳза муҳаббат майини тарк этсам,\nТўлгай шу жигар қонига паймона кўнгил…\nБул шўху паришонлигимиз боиси ул,\nОшуфтаю ҳайронлигимиз боиси ул.\nҲар кокили торига неча дил бойлаб,\nЧун ғунчаи хандонлигимиз боиси ул…\nДарвеш элига айлама таън: хор улар,\nҲар нечаки бор улар, чунин бор улар.\nБилмоқ тилагинг эса улар аслида ким —\nОлам майини буюрки, хуммор улар…\nЮзинг, малагим, оламоройи ҳама,\nВаслинг туну кун, бас, таманнойи ҳама.\nХушдир менга эл олдида оҳлар уришим,\nЛек элга ёқар оҳи ҳама, войи ҳама…\nБир кун кўрасенки, мен бежондирмен,\nТеграмда халойиқ тўла афғондирмен.\nҚабрим бошига келиб ўтиргил, айтгил:\nЎлдирдим ўзим, вале пушаймондирмен…\nВаслинг ила толеим фузундир кечаси,\nҲажринг била бори дийда хундир кечаси.\nАй, зулфинг ўлиб мисоли кун сўнггида шом,\nВой, икки юзинг мисоли кундир кечаси…\nСофий бўлибон бир кеча нолои — гирён,\nҚўзғол ба ҳазрати худованди жаҳон,\nҚон-ёш тўкибон қўлингга ханжар олгил,\nСўнг ургил уни ўзингга, тарк эт макон…\nЧун шарбати ишқинг била дил маст бўлгай,\nҲам ҳажру фироқинг ила ул паст бўлгай.\nИлкинг узатиб, сен бу йиқилганни кўтар,\nНест бўлган ўшал тан ва кўнгил ҳаст бўлгай.\nУл силсиламўи оҳудин қўрқармен,\nУл нозу карашма, кулгудин қўрқармен.\nҲар кимсаки кўрқадир ёмон кўзлардин,\nМен бечора шу чашми жодудин қўрқармен…\nҲар неча умрга меҳри жон бўлди талаб,\nПайдо ва ниҳонга бегумон бўлди талаб.\nКўнгил эшигин очдию лекин кўргил —\nУл қайдаю бизга не макон бўлди талаб…\nОй юзли санамларки, чу офтоб сийпа,\nУл асли чигиллардин эмиш, ўйлагин-а .\nКўнгил олишар ва жонга ханжар солишар,\nУл жумла бало бўлса алардин не гина…\nЭй розиқи мору мўру зоғу булбул,\nКул бўлди ҳама ул сенга бўлганлар қул.\nИт панжасига баҳона берган сснсан,\nСендадир ўша не қилса тотору мўғул.\nҲар сабзаки сув яқосида юз очмиш,\nБир руҳи фариштадир магар, кўз очмиш.\nБир хоки паривашки, ёмон қўйма қадам.\nБу гўшаки чун лолаву наргис очмиш…\nТо аҳли фақирга хамнишин этмишсен,\nБемунису толеи забун этмишсен.\nКим бунга етишдим сенга ошнолиғ ила.\nАйтгил, нега инчунин этмишсен…\nЖамол Камол таржималари\nОгоҳ бўл ҳамиша, бу жаҳондир бор-йўқ,\nҲеч нарса йўқ унда, кемтиги зинҳор йўқ,\nЙўқ десалар, бор деб уни қил исбот,\nБор десалар, айла дадил инкор “йўқ”!\nЭй гўзали қоши камон, ёй элнинг,\nОрзу, умнд, азобисан, ой, элнинг.\nҲолима вой эл каби севсам гар мен,\nГар мен каби севса, ҳолига вой элнинг.\nДил шу қадар мафтуну фарзона бизим,\nТарк этмас ани дилбари жанона бизим.\nОҳ, ҳаммага ишқ майи қуюлган вақтда\nДил қонига ботқизилди паймона бизим.\nБанд бўлса агар йил бўйи бир зиндонға\nОч ётса мудом тўйгунича то жонға,\nНонга битиб ибодатимни берсам,\nЖирканиб ит тиш урмагай ул нонға.\nЮрмак учун ҳақ йўлига етмак шарт,\nБошқасидан кўзни юмиб кетмак шарт.\nЭлга шифо бахш эту, оч кўзларини,\nОлам ҳама — Ул… Унга назар этмак шарт.\nМатназар Абдулҳаким таржимаси\n← Аввалги Аввалги Салмон Ҳиротий (1959-1986)\nКейинги → Кейинги: Мирзо Турсунзода (1911-1978)


Россияда «қонундаги ўғри» Тариэл Ониани озодликка чиқди » Ўзбекистон янгиликлари – Zamin.uz\n09 апрель 2019, 16:31\nЖиноий доираларда Таро номи билан танилган қонундаги ўғри Тариэл Ониани Оренбург областидаги колониядан озодликка чиқарилди. Бу ҳақда бугун 9 апрель куни Россия ЖИЭБнинг минтақа бўйича бўлими матбуот хизмати хабар берган деб ёзади Kun.uz нашри.\n«У суд томонидан берилган жазо муддатини ўтаб бўлди ва биз уни озод этдик», - дея аниқлик киритишган ЖИЭБдан.\nСешанба куни Таронинг адвокати Александр Кобаидзе у озод қилинганидан кейин Туркияда истиқомат қилишни режалаштираётгани ҳақида хабар берганди.\nКутаиси ўғрилар клани раҳбари 61 ёшли Тариэл Ониани Соль-Илецкдаги 6-сонли «Қора Дельфин» алоҳида тартибли колонияда жазо муддатини ўтади. 2010 йил июль ойида Москванинг Хамовнический суди уни одам ўғирлаш ва товламачилик жиноятида айблаб 10 йилга озодликдан маҳрум қилди. Таро 2019 йил 11 июнь куни озодликка чиқиши керак эди, аммо у жазо муддатини 9 йил ва 10 ойга қисқартиришга эришди.\n2018 йилда Россия Ички ишлар вазирлиги раҳбари Владимир Колокольцев қонундаги ўғрини Россиядан чиқариб юбориш ҳақидаги буйруқни имзолаган. Таъкидланишича, у колониядан озод қилинганидан кейин мамлакатдан депортация қилиниши керак.\nБундан олдин, Россия «жиноят олами»нинг янги етакчиси ким бўлиши мумкинлиги айтилганди.\nҚайд этилишича, Тариэл Ониани Россия жиноят дунёсининг аввалги етакчиси Захарий Калашов (Шакро Молодой)нинг ўрнига муносиб муқобил вариант саналади.\nРоссия жиноят дунёсининг собиқ етакчиси, мамлакат ва МДҲдаги «1-рақамли» қонундаги ўғри Захарий Калашов 2018 йил март ойида товламачилик жинояти учун қарийб 10 йилга озодликдан маҳрум қилинди.\nЯнгиликлар » Дунё » Россияда «қонундаги ўғри» Тариэл Ониани озодликка чиқди\n11:45 «Қонундаги ўғри» Аслан Қобуладзе Россиядан қувиб солинди\n16:00 Россия «жиноят олами»нинг янги етакчиси ким бўлиши мумкин?


БУЛУНҒУР: МУСТАҚИЛЛИК ЙИЛЛАРИДА » Bulung‘ur hayoti газетаси\nGazeta: admin Қўйилган сана: 17-08-2019, 07:27 Рукун: Янгиликлар / СИЁСАТ / ТАЪЛИМ Кўрилди 360\nМустақилликкача туман халқ таълими тизимида 57 та умумий ўрта таълим мактаби фаолият кўрсатган, уларнинг атиги 6 таси замонавий биноларда жайлашган эди. Ҳозир туманда 66 та умумтаълим мактаби фолият кўрсатади ва уларнинг барчаси давлат дастури асосида қурилган замонавий биноларда.\n1990 йилда ҳам бирорта мактабда махсус компьютер синфлари мавжуд бўлмаган. Ҳозирги кунда барча умумтаълим мактабларида компьютер синфлари ташкил этилган.\nМустақилликкача мактабларда махсус физика, биология ва кимё фанларидан синфхоналар ва лаборатория жиҳозлари етишмаган. Ҳозирги кунда 90 фоиз мактаблар лаборатория жиҳозлари билан таъминланган.\nҲозирги кунда туманда 290 ўринли Марказий шифохона, 250 қатновга мўлжалланган Кўп тармоқли марказий поликлиника, 2 та қишлоқ оилавий поликлиникаси, 8 та қишлоқ-врачлик пункти, 3 та хусусий тиббий муассасалар фаолият кўрсатмоқда. Улар 200.000 нафага яқин аҳолига тибий хизмат кўрсатиш учун мўлжалланган.\n2019-2021 йилларда туманда ихтисослаштирилган 10 ўринли травматология, 20 ўринли кардиология, 20 ўринли неврология, 20 ўринли пуллик хизмат кўрсатувчи реабилитация бўлимлари ташкил этиш режалаштирилган.\n2019 йилда Марказий шифохона ҳудудида 20 ўринли реабилитация бўлими, Хўжамазгил қишлоқ оилавий поликлиникаси, Зарбдор қишлоқ-врачлик пункти бинолари қурилиб, фойдаланишга топширилади.


Шавкат акани қутқариш керак « Ўзбекистон Халқ Ҳаракати\nШавкат акани қутқариш керак\nПрезидентимизни ички дунёсига чуқур назар солайлик. У асли ким? Кимдан қандай тарбия олди? Қандай шаклланди? Энди бу ёғи қандай кечади? Саволларга яна бир шошилмай жавоб топайлик.\nКим нима деса ҳам гапим шу. Шавкат ака табиатан жуда соддадил, кўнли очиқ инсон. Юзида тунт, номардчеҳрани ҳеч сезмадим (Айниқса ИАКка солиштирса). Нияти бор куч ғайрати билан халқига яхшилик қилиш.\nҲасталикдан жон таслим қилаётган она, муаттар ҳидлари анқиб мўлтиллаб турган уч яшар мурғак фарзанди учун Оллохдан нима илтижо қилган экан-а? Шавкат аканинг бугунги дарожотида, онанинг илтижоси ижобат бўлганига мутлақо шак келтирмайман. Бошқаси бўлиши ҳам мумкинмас.\nПадари бузруквор Миромон ака фарзандини ўзи каби меҳнаткаш халол, ғирромдан нари қилиб тарбиялади.\nИАК ўрнида ҳақиқий халқи учун яшайдиган юртпарвар лидер бўлганидами аминманки, бугун Президентлик шоҳсупасига айнан яна Шавкат аканинг ўзи ўтирган бўларди. Ҳамда мутлақо ўзгача сиёсат олиб борган бўларди.\nҲа Шавкат ака ҳар қанақасига ҳақли равишда бу мавқега муносиб. Бўлди.\nБалога йўлиққур шу “ЛЕКИН”и бор-да…\nИАКдан юқтириб олган субутсизлик ҳасталиги кўриб турибсизки мамлакатни баттар оғир аҳволга солиб қўйди. Устига куёви каби суллоҳлар нималар қилябди.\nБиз интернетда қуруқ “ват-ват” қилишимиз, охири сариқ чақалик наф бермай қўяди.\nЧунки Шавкат аканинг ИАКдан юқтириб олган инфекцияси устози каби якун топади. Шавкат ака иккинчи марта Президентликка сайланса оқибати нима бўлишина ҳамма кўриб турибди.\nҲали ҳам кеч эмас… Шавкат ака бетайинлигини ташлаб, соф муҳолифатга йўл берса ўзининг ютуғи. Хусусан муҳолифатга йўл бериб айтганимизга юрса, иккинчи Президентлик сайловида қартавоз шуллер каби сайловда сохтакорлик қилиб ютиб чиқишига ҳам рози бўлардим.\nЙўқса оқибати ИАК каби якун топади. ИАК каби халқни геноцид қилишга ўтади. ИАК каби халқини қўрқувда сиқувда ушлашдан, ИАК каби халқини қирғин қилишдан ўзга чораси қолмайди. Оқибат ўзи ҳам ИАК каби ҳайвонга ҳам раво кўриб бўлмайдиган ўлим топади.\nХўш, Шавкат акани шу аҳволга тушиб қолгуни қадар биз томошабин бўб тураверамизми?\n“Огоҳ этганмиз” билан иш битмайди.\nАгар муҳолифатга тўсқинлик қиладиган бўлса, блогерларни биттадан қамайверса Жаҳон афкор оммаси ва расмий ташкилотлар орқали Шавкат акага тинимсиз босим ўтказиб, керак экан санкция қўлланишига эришмоғимиз керак. Ҳамда ҳозирданоқ бу аҳволга чек қўймас экан. Қайта Президентликка номзодини қўйдирмаслик тадбирларини пухта ишлаб қўллашимиз керак.\nБу ҳам асли Шавкат ака фойдасигадир.


Avgust 2021 - Яшнобод тумани ҳокимлиги\nAvgust 28, 2021 admin Yangiliklar\n🔸 Бугун Яшнобод туманида Ўзбекистон Республикаси Президенти Фармонига кўра, «Ўзбекистон Республикаси мустақиллигининг 30 йиллиги» эсдалик нишонини топшириш маросими бўлиб ўтди. Тадбирда Яшнобод туман ҳокими Бахтиёр… Continue Reading Мукофотлар муборак бўлсин!\nЎзбекистон Республикаси Президенти сайловини ўтказувчи сайлов участкаларини тузиш тўғрисида Ўзбекистон Республикаси Сайлов кодексининг 10, 22-моддаларига асосан Ўзбекистон Республикаси Президенти сайловини ўтказувчи 14- Тошкент шаҳар округ… Continue Reading 24 октябрь — Ўзбекистон Республикаси Президенти сайлови куни\nAvgust 26, 2021 admin Yangiliklar\nЎзбекистон Республикаси Президентининг «Ўзбекистон Республикаси мустақиллигининг ўттиз йиллиги муносабати билан давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳини мукофотлаш тўғрисида»ги 2021 йил… Continue Reading Мукофотлар муборак бўлсин\nМини-футбол мусобақалари давом этмоқда\nAvgust 25, 2021 admin Yangiliklar\nЯшнобод туманида мини-футбол бўйича Тошкент шаҳар ҳокими кубоги учун мусобақасининг саралаш ўйинлари давом этмоқда. Биринчи сектор жамоалари ўртасида “Шоҳимардон маҳалласи жамоаси тенгсиз бўлди. Бугун иккинчи… Continue Reading Мини-футбол мусобақалари давом этмоқда\nAvgust 23, 2021 admin Yangiliklar\nЯшнобод туманида жорий йилнинг 23-27 август кунлари спортнинг мини футбол тури бўйича Тошкент шаҳар “Ҳоким кубоги” мусобақасининг саралаш ўйинлари ўтказилади. Яшнобод туман ҳокимлиги, туман туризм… Continue Reading Спорт-соғлиқ гарови


«Қозоғистон Демократик Танлови» ҳаракати партияга айланадими?\nA. ARAL Келаси йил кузида бўлиб ўтадиган Қозоғистон парламентига сайловлар олдидан мухолифатдаги "Қозоғистон Демократик Танлови" ҳаракати тарафдорлари сиëсий партия ташкил этишни режалаштирганликларини расман эълон қилдилар.\nНазарда тутилган партия Қозоғистон Демократик Танлови Халқ партияси номи остида фаолият олиб боради ва унинг таъсис қурултойи 2004 йилнинг феврал ойида бўлиб ўтади.\n"Қозоғистон Демократик Танлови" ҳаракати лидерларидан бири ва республика парламенти аъзоси Тўлен Тўқтасинов бу борада шундай дейди:\nТўқтасиновнинг айтишича, "Қозоғистон Демократик Танлови" ҳаракати сиëсий кенгаши учрашиб, янги партия ташаббускор гуруҳи ва ушбу гуруҳ бошлиғини сайлаган. Умуман олганда ҳаракат партияга айланган.\n2001 йилнинг ноябрида асос солинган мазкур ҳаракатни рўйхатдан ўтказиш рад этиб келинмоқда, шунингдек, унинг айрим аъзоларига қарши жиноий иш ҳам қўзғатилган. Ҳаракат лидери Ғалимжан Жақиянов вилоят ҳокими бўлиб ишлаган пайтида вазифасини суиистеъмол қилганликда айбланиб, етти йил қамоқ жазосига ҳукм этилган эди.\nМарказий Осиë бўйича америкалик мутахассис Паулин Жонс Лунгнинг фикрича, Қозоғистон ҳукумати ушбу ҳаракатни айрим сабабларга кўра рўйхатдан ўтказмаслиги мумкин.\n"Мен Қозоғистон Президенти Нурсултон Назарбаев янги ташкил этиладиган "Қозоғистон Демократик Танлови" партиясини рўйхатдан ўтказишга рухсат беришига катта шубҳа билан қарайман. "Қозоғистон Демократик Танлови" билан боғлиқ муаммо шундан иборатки, у ҳукуматни анча ташвишлантирадиган маҳаллий сайловлар каби сиëсий ўзгаришларни талаб қилмоқда", - дейди америкалик мутахассис.\nҲозирги пайтда Қозоғистонда ислоҳотчи "Оқ йўл" ва Комминистик партияси каби ҳукуматга тарафдор беш партия мавжуд. Кузатувчиларга кўра, мамлакатнинг ягона радикал мухолифатчи партияси, яъни Қозоғистон Демократик Танлови Халқ партиясини ташкил этиш билан мавжуд сиëсий бўшлиқ тўлдирилиши мумкин. Янги партия кун тартибидан мамлакат сиëсий тизимини ўзгартириш ва янги Конституция қабул қилиш каби масалалар ўрин олган.


Суратда: Танловда қатнашган Анель Амиркенова, 14 апрель. Қоғознинг орқа тарафига танлов номи – «7 яшил кун» деб ёзиш орқали ундан такроран фойдаланиш танловдаги вазифалардан бири эди. (Айдар Ашимов)\nОСТОНА – АҚШ элчихонаси ҳомийлигида 6-12 апрель кунлари ўтказилган «7 яшил кун» номли танлов давомида қозоғистонликларга атроф-муҳит муҳофазасининг аҳамияти ҳақида тушунча берилди.\n«Танловдан кўзланган мақсад – Қозоғистонда атроф-муҳит муҳофазасини тарғиб қилиш ва инсон ҳатти-ҳаракатлари сайёра ҳаётида улкан роль ўйнашини тушунтиришга кўмаклашиш», дейилади Остонадаги АҚШ элчихонасининг танлов ҳақидаги эълонида.\nТанлов қатнашчилари ҳафта давомида кундалик вазифаларни бажариб, #7DaysOfGreen хештеги билан Инстаграм тармоғига фото ва видеороликлар жойлаштириб бордилар.\nХабарда айтилишича, танлов учун юборилган материаллар элчихона томонидан ўзига хослиги, долзарблиги ва интилишлар бўйича баҳоланди, асосий соврин сифатида эса iPhone ўйналди.\nТанлов 198 иштирокчи билан бошланди, бироқ, ҳафталик охирида улардан 144 нафари қолди.\n«Танлов олдига қўйилган мақсадлар кўпчиликка оддий инсон атроф-муҳитни қандай муҳофаза қилиши мумкинлигини тушунтириб берди», дейди танловда қатнашган олмаоталик Анель Амиркенова Карвонсарой билан суҳбатда.\nУ велосипедда ҳаракатланиш, кўп марталик идишлардан фойдаланиш ва гўштдан воз кечиш орқали атроф-муҳит муҳофазасига кўмаклашишга қарор қилганини айтган.\n«Танлов ўтказилганидан хурсандман, одамлар унда бажонидил иштирок этдилар», дейди танловда 9 яшар ўғли билан қатнашган атбасарлик Людмила Петрова.


Чоп этилди: 24 октябрь, 2017\nOldingi maqola ИСЛОМ КАРИМОВ АСАРЛАРИ БИЛИМДОНИ\nKeyingi maqola У ЯШАСА, МИЛЛАТ ЯШАЙДИ\nёхуд мактаб юзидаги парда, қолипдаги ўқитувчи, янгиликка ўч ўқувчи ҳақида тўқилмаган ҳақиқатлар\n“Нажот Ғайбулла ирғиб ўрнидан туриб кетди.\n- Муаллимлик жону дилим. Болалар орасида бўлишни жуда-жуда ёқтираман. Ишонинг, домла. Мана шу орзу мени бу ёққа бошлаб келди. Болаларсиз ҳаётимни тасаввур ҳам қилолмайман. Болалар менинг тақдирим. Улар билан юз соатлаб шуғуллансам ҳам чарчамайман. Ишонинг, домла”...\nҲойнаҳой, мазкур парча қайси асардан олинганини биласиз, ҳа ўша, Нажот Ғайбулла деганимиз ёзувчи Луқмон Бўрихоннинг “Сирли муаллим” қиссаси бош қаҳрамони. Олис қишлоқдаги мактабга ишга келадию, муҳитни буткул бошқа ўзанга буриб юборади. Ҳали шахсий машинасини тўлдириб нафақат ўқувчилар, балки муаллимлар учун ҳам етиб бўлмас армонга айланган ўқув дарсликлари келтирса, гоҳ “жуғрофия” хонасини телерадиоаппаратуралар билан жиҳозлаб, кишини лол қолдирадиган дарслар ўтади. Дарс жараёнида ўқувчилар тропик мамлакатлар ҳақида тушунчага эга бўлиши учун банан улашиб чиқади.\nҚисқаси, унинг қолипга сиғмайдиган дарслари, ҳаракати натижасида кундалик ўқиш жараёни зерикарли, ўқитувчилари кун ўтари дарс ўтишга одатланган мактаб ҳаётида бурилиш ясалади. Ҳатто муаллимларнинг кийинишию дарсга муносабатида ҳам кескин ўзгаришлар кўзга ташланади.\nАслида ҳар бир ота-онанинг ҳам боласини жонкуяр муаллимлар қўлида ўқитгиси келади. Мана мен, салкам ярим аср шу соҳа нонини тотган бўлсам-да, барибир ўша асардаги “сирли муаллим”га ҳавас қиламан, беихтиёр ширин хаёл сураман, қани эди ҳар бир мактабда ўнлаб шундай ўқитувчилар фаолият кўрсатса.\nҲеч кимга сир эмас: сўнгги йилларда йўналишидан, соҳа бўйича дарс беришга қодир малакали мутахассислар бор-йўқлигидан қатъи назар, аксарият касб-ҳунар масканларида бошланғич таълим ўқитувчиси ихтисослигини берадиган бўлимлар очилди. Мазкур йўналишни тамомлаган кичик мутахассислар турли йўллар билан мактабларга ишга жойлашиб олгани-да бор гап. Тўғри, мактаб маъмурияти ўзларида хат-савод чиқарган собиқ ўқувчиларидан қай бири қандай лаёқатга эга эканини яхши билади. Аммо коллеж битирувчиси ота-онасини ўз фарзандининг савияси қизиқтириб ўтирмайди, муҳими, уни бир амаллаб ишга жойлаштириб олса бўлгани. Қарабсизки, бир битирувчи билими, иқтидори билан ўз муаллимлари сафидан жой олса, ўнтаси гап ўтар таниши томонидан мактабга қилинган тазйиқ ёки манфаат натижасида “зўраки табиб” бўлиб иш ўрнига эга чиқишади.\nЯхши ўқитувчини ўзи ўтаётган машғулотлар самараси, унинг лаёқатсиз ҳамкасбини эса олинадиган маошнинг чўғи қизиқтиради. Бундан икки-уч йил муқаддам тумандаги мактаблардан бирига борганимда жамоа раҳбарини жиғибийрони чиқиб турган ҳолатда учратдим.\n- Нега асабийлашаяпсиз? - сўрадим ундан.\n- Нимасини айтай, ясама ўқитувчилар-да, доим кайфиятни расво қилишади.\n- Ўзи коллежни бир амаллаб тугатган, исм-шарифини аранг ёзади. Дарси оз эмиш, индамасангиз, тиши ўтмайдиган фандан ҳам дарс бераман, дейди. Билмадим, бу “академик”лар қаердан пайдо бўлаяпти?\nҲамкасбим олдимга қўйган синф журналидан айтилаётган ўқитувчи тўлдирган саҳифаларни кўздан кечирдим. Баҳолаш тизими бузилган, ҳатто иш режасидан кўчириб ёзилган мавзуларда ҳам имловий хатолар ғиж-ғиж.\nБу билан мактабларда ишлаётган коллеж битирувчилари ёппасига саводсиз, демоқчи эмасман. Бундайлар олий маълумотлилар ичида ҳам бор. Аксинча, коллеж дипломи билан ишлаб, шогирдларининг суюклисига айланган ўнлаб педагогларни биламан. Нима бўлганда ҳам дарс ўтолмайдиган, ўз устида ишламайдиган муаллим – ўқувчининг шўри.\nЯқинда Президентимиз бошчилигида 11 йиллик мактаб таълимига бағишлаб ўтказилган селектор йиғилишида кадрлар тақчиллигини инобатга олиб университетлар қошида бошланғич синф ўқитувчилари тайёрлайдиган махсус сиртқи бўлим очиш ҳақида сўз юритилганди. Бугун ушбу таклиф амалга ошди, педагогика йўналишига ихтисослашган 15 та олийгоҳда махсус сиртқи бўлимлар очилди.\nБу жуда хайрли иш, негаки бугун мактабларимизда 10-20 йиллик иш тажрибасига эга, изланувчан, ўз ишининг фидойиси бўлган ўрта махсус маълумотли муаллимлар ҳам кўп, улар меҳнати маҳсули ҳам яққол кўзга ташланмоқда. Фақат (афсуски тағин шу кайфиятда сўз юритишга тўғри келаяпти) шундай бўлимларга тингловчилар қабул қилишда ҳар бир истак билдирувчининг иш фаолияти самараси ҳам инобатга олинса, нур устига аъло нур бўлар, соҳани тасодифий кимсалардан тозалашда қўл келарди.\nЭсимда: мактабда бизга аниқ фанлардан сабоқ берган бир устоз 6-синфлардан юқорисига сира дарсга кирмасди. Орадан йиллар ўтиб шу муаллимим билан бир сафда ишлаб, фурсат топиб нега бундай иш тутганлиги ҳақида сўраганимда:\n- Бошингдан юқорига сакрай олмайсан, деган мақол бор, шогирд. Менинг фан бўйича билим ва имкониятим шундан юқорисига етмаслигини биламан, билиб туриб ўзимни ҳам, ўқувчини ҳам алдаб нима қиламан?! - деб жавоб берганди.\nЖорий йилдан 11 йиллик мактаб таълими тизимига ўтдик, ҳадемай ўрта таълим масканлари юзидаги парда ҳам туширилади. Яъни тўққиз йиллик таълим, мактаб юзидаги парда олинади ва мактаб жамоаларининг бор “жамоли” кўринади. Шу пайтгача ҳаммасига лицей, коллеж балогардон бўлиб келаётганди. Битирувчилари олийгоҳга ёки муқим ишга киролмаса улар жавоб беришар, ўқувчининг “сара” тўққиз йили эса мактаб пардаси ортида қоларди: “лицей бўлмасаям барча битирувчиларни коллежга жойлаб қўйдик, қўлимиздан келгани шу-да”.\nГапнинг очиғи, йиллар давомида бирорта битирувчиси таҳсилнинг кейинги босқичини академик лицей ёки танлов асосида қабул қилинадиган коллежларда давом эттирмаган ўнлаб мактабларни санаш мумкин. Ҳақли савол туғилади: улардаги бундай паст кўрсаткич илдизлари қаерда? Саволга жавоб излаш олдидан тағин юқорида зикр этилган асардан олинган парчага мурожаат этамиз:\n“Эртанги дарсларга тараддуд кўришим, конспект ёзишим керак эди. Ноилож, китоб-дафтарларимни хонтахта устига олдим. Бироқ на китоб варақлагим, на қоғоз қоралагим келади. Кўнглимнинг ярмида манави китоб-дафтар, ярмида йўқолган эчки. Ақл-шууримнинг ярмида эртанги дарслар ташвиши, ярмида эса молу жон қайғуси...\n...Нажот Ғайбулла бизга бегона эди. Биз-чи?! Бу ёғини ўйласам, тўғриси, тубсиз жар лабида тургандек ҳис қиламан ўзимни. Бироқ айнан шу савол хаёлимда тегирмон тошидек бот-бот айланаверади. “Биз-чи?! Ишқилиб, биз мактабга бегона эмасми?..”\nБу кун ўтарига дарс беришга кўникиб қолган “қолипдаги ўқитувчи”нинг истиғфори. Ўқитувчи учун мактаб иши, янгича педагогик технологияларни излаб топиш, амал қилиш, ўқувчилари онгида бир умрга муҳрланиб қолишга қодир дарс ўтиш умр мазмунига айланмас экан, кўзланган мақсадга эришиш мушкул. Афсуски, ҳали сафимизда ностандарт фикрлайдиганларга қараганда “ғилоф бандаси” бўлиб қолган ўқитувчилар кўпчилик. “Бемаза қовуннинг уруғи кўп” бўлгани каби, соҳани бир амаллаб рўзғор тебратиш қуролига айлантирган муаллимлар изланувчан, янгилик яратувчан ҳамкасбларини ҳам турли йўллар билан ўз сафларига қўшиб олиш ёки унинг оёғидан чалиш пайида юришади.\nМактаб, коллеж таълимини олиб, олийгоҳга кириш ниятига эриша олмаганидан сўнг репетиторлик хизматидан фойдаланаётган ёш суҳбатдошим айтган сўзлар юрагимга тиғ бўлиб санчилди:\n- Устоз, кечирасизу, репетиторга қатнай бошлаганимдан кейин ўзим ўқиган мактабу коллеждан ҳам, таҳсил берган устозларимдан ҳам кўнглим қолди. Улар бизни илм йўлига тўғри йўналтириш ўрнига умримизнинг энг гуллаган даврини ўғирлашган экан...\nНақадар аянчли, аммо ўринли мулоҳаза.\nБугун мактаб ишини, ўқувчини севмасдан туриб, бири иккинчисига эгизак бўлган бир қолипдаги дарс ўтиш билан янгиликка ўч, изланувчан ўқувчи талабини қондириб бўлмагани каби меҳрини ҳам қозониш қийин.\nЯна “сирли муаллим”га қайтамиз. У дейди:\n“Илмдан болаларгина ҳайратланишади. Мурғак онгига, ўй-хаёлига кириб келган озгина янгилик ҳам жажжиларни чинакамига қувонтиради, чинакамига ҳаяжонлантиради. Уларнинг севинчига севинч, ҳайратига ҳайрат қўшишдан-да ортиқ қандай бахт бор? Болаларнинг беғубор қалбида янгидан-янги дунё очувчи, кўнглига илм сеҳрини солувчи инсон – бу муаллимдир”...\nМактаб таълими янги поғоналарга кўтарилаяпти. Бугун бизга таълим сифатини оширишни кўзлаган юзлаб, минглаб Нажот Ғайбуллалар керак, фақат олий таълим олган, ўқувчини ҳайратлантиришни ўз таомилига айлантирган Нажот Ғайбуллалар.\nБизга айнан улар, “сирли муаллим”лар зарур!


Сайлов тизими ривожининг янги босқичи\nТошкентда “Сайлов тизими ва қонунчилигини демократлаштириш: Ўзбекистон ва хорижий мамлакатлар тажрибаси” мавзуида халқаро давра суҳбати бўлиб ўтди.\nТадбир Марказий сайлов комиссияси томонидан Жаҳон сайлов органлари ассоциацияси, ЕХҲТнинг Ўзбекистондаги лойиҳалари координатори, шунингдек, Олий Мажлис Қонунчилик палатаси ҳамда Сенати, Ўзбекистон Республикаси Президенти ҳузуридаги Амалдаги қонун ҳужжатлари мониторинги институти, Фуқаролик жамияти шаклланишини мониторинг қилиш мустақил институти, Ўзбекистон Республикаси Президенти ҳузуридаги Стратегик ва минтақалараро тадқиқотлар институти билан ҳамкорликда ташкил этилди.\nДавра суҳбати хорижий мамлакатлар ҳамда Ўзбекистон сайлов қонунчилигини ривожлантириш масалаларини муҳокама қилиш, халқаро ҳамжамиятни Ўзбекистон сайлов тизимини халқаро стандартларга мувофиқ ислоҳ этиш бўйича қабул қилинган чора-тадбирлар билан таништириш мақсадида ўтказилди.\nУнда Бутунжаҳон сайлов органлари ассоциацияси, шунингдек, Франция, Германия, Корея Республикаси, Латвиядан экспертлар, Ўзбекистон Республикаси Марказий сайлов комиссияси ва ҳудудий сайлов комиссиялари аъзолари, Олий Мажлис Қонунчилик палатаси депутатлари ҳамда Сенати аъзолари, сиёсий партиялар, Ўзбекистон экологик ҳаракати, вазирлик ва идоралар, нодавлат нотижорат ташкилотлари вакиллари, олимлар, сайлов ҳуқуқи соҳаси мутахассислари, оммавий ахборот воситалари ходимлари қатнашди.\nЎзбекистон Республикаси Марказий сайлов комиссияси Раиси М. Абдусаломов тадбирни очар экан, мустақиллик йилларида юртимизда сиёсий, давлат ҳамда ҳуқуқий тизим изчиллик билан босқичма-босқич модернизация қилиниши самарасида юксак демократик талабларга мос миллий сайлов тизими яратилганини таъкидлади. Фуқароларнинг шу аснода давлат ва жамият ишларини бошқаришда иштирок этиш ҳуқуқи тўлиқ амалга оширилмоқда. Бунда Асосий Қонунимиз ҳамда қонунларда умумэътироф этилган норма ва принциплар асосида шакллантирилган сайловларни ўтказишнинг демократик принциплари мустаҳкамлаб қўйилгани муҳим аҳамиятга эгадир.\nДавра суҳбатида эркин сайлов ва хоҳиш-иродани эркин билдириш принциплари, биринчи навбатда, ҳар бир шахснинг давлат ҳокимияти вакиллик органларига сайлаш ҳамда сайланиш бўйича конституциявий ҳуқуқи миллий давлатчилигимиз моделининг асосини ташкил этиши таъкидланди. Сайлов соҳасида амалга оширилаётган ислоҳотлар тизимли, изчил ва ўзаро боғлиқ хусусиятга эга.\nЎзбекистон Республикаси Марказий сайлов комиссиясига бошқа давлат ҳокимияти органларининг аралашувисиз сайловларга тайёргарлик кўриш ва уларни ўтказишни таъминлайдиган, давлат ҳокимияти органи тизимида алоҳида ўрин тутган конституциявий орган мақоми берилгани ҳам сайловларнинг демократиклиги, очиқ ҳамда ошкоралигини ҳар томонлама таъминлашнинг муҳим кафолатларидан биридир. Марказий сайлов комиссиясини шакллантиришнинг демократик тизими, фаолиятининг асосий принциплари конституциявий норма сифатида белгиланди, шунингдек, Бюджет кодексига киритилган ўзгартишларга мувофиқ, унинг молиявий мустақиллиги таъминланди.\n2014 йилда Ўзбекистон Республикаси Олий Мажлиси, халқ депутатлари вилоят, туман ва шаҳар Кенгашларига бўлиб ўтган сайлов, шунингдек, 2015 йилда ўтказилган Ўзбекистон Республикаси Президенти сайлови демократик сайлов тизимини ривожлантириш борасида олиб борилаётган ўзгаришлар ўз самарасини бераётганидан далолатдир. Мазкур сайловлар якунлари давлат ҳокимияти органларини шакллантириш, халқ ҳокимиятининг демократик асосларини мустаҳкамлаш, мамлакатимизни ҳуқуқий давлат ҳамда кучли фуқаролик жамияти қуриш йўлида янада ривожлантиришнинг муҳим босқичига айланди.\nТадбир давомида сайлов тизими ва сайлов тўғрисидаги қонунчиликнинг турли жиҳатлари, жумладан, ҳуқуқни қўллаш амалиёти, сайлов кампаниясини молиялаштириш, сайлов жараёни иштирокчиларининг жавобгарлиги, партиялараро рақобат, фуқароларнинг давлат ҳамда жамият ишларида иштирокини кенгайтиришга доир долзарб масалалар юзасидан фикр алмашилди.\nХусусан, сайловчиларнинг ягона электрон реестри фаолияти бўйича хорижий ҳуқуқни қўллаш амалиёти, мамлакатимизда ҳам сайловчиларнинг ягона электрон рўйхатини ташкил этиш ва ундан фойдаланишнинг ҳуқуқий асосларини яратиш масаласи муҳокама қилинди.\nШунингдек, ҳуқуқни қўллаш амалиёти самарадорлигини ошириш, сайлов жараёнининг барча иштирокчиси томонидан сайлов қонунчилиги талабларининг қатъий бажарилиши, уни бир хилда қўллаш ҳамда сайловга тайёргарлик кўриш ва уни ўтказишнинг ҳуқуқий асосларини такомиллаштириш масалалари кўриб чиқилди.\nЭкспертларнинг фикрича, сайлов жараёнининг очиқ ҳамда ошкоралигини таъминлаш фуқароларнинг сайлаш ҳуқуқларини амалга оширишнинг кафолатидир. Сайлов кампанияси давомида оммавий ахборот воситалари нафақат сайловчиларни хабардор қилишнинг асосий канали, балки муҳим жамоатчилик назорати воситаси ҳамдир. Бўлиб ўтган парламент ва Президент сайлови давомида Марказий сайлов комиссиясининг оммавий ахборот воситалари билан ҳамкорлиги ривожланиб, янада мустаҳкамланиб бораётгани яққол намоён бўлди.\nДавра суҳбати очиқ ҳамда амалий мулоқот шаклида, баҳс-мунозаралар руҳида ўтди. Тадбир иштирокчилари Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепциясида белгиланган вазифалар инобатга олинган ҳолда, Ўзбекистонда изчил амалга оширилаётган, жумладан, сайлов эркинлигини таъминлаш ҳамда сайлов қонунчилигини ривожлантириш борасида ҳаётга татбиқ этилаётган ислоҳотлар фуқароларнинг давлат ҳокимияти вакиллик органларига сайлаш ва сайланиш бўйича Конституциямизда кафолатланган ҳуқуқларини мустаҳкамлашга қаратилгани ҳақида якдил фикр билдирди.\nЕХҲТнинг Ўзбекистондаги лойиҳалари координатори:\n— Сайлов ҳар бир давлатнинг ҳаётида муҳим сиёсий тадбир саналади. Ўзбекистон сайловлар каби жиддий тадбирларни уюшқоқлик билан ўтказа оладиган мамлакат ҳисобланади. Бунга юртингизнинг ушбу соҳада тўплаган тажрибаси ва сайлов тизимини мустаҳкамлаш бўйича ҳуқуқий асослар ривожи хизмат қилмоқда.\nМазкур давра суҳбати амалга оширилган ишларни таҳлил қилиш, асосий вазифаларни белгилаб олиш имконини берди. Биз Ўзбекистонда сайлов тизимини такомиллаштиришга кўмаклашиш бўйича лойиҳаларни амалга ошираяпмиз. Мисол учун, ҳозирги вақтда Буюк Британия ва Данияга ташриф буюрган Ўзбекистон делегацияси Европанинг ушбу мамлакатлари тажрибасини, чунончи, сайловчиларнинг марказлаштирилган электрон рўйхатини жорий этишни ўрганишаяпти. Ҳозирги шиддаткор давримизда одамлар ўз яшаш жойини эркин ҳамда тез-тез ўзгартириши учун бирон бир шаҳар ёки мамлакатга боришини назарда тутадиган бўлсак, ҳар бир фуқарога сайлаш ҳуқуқини рўёбга чиқариш имкониятини тақдим қилиш зарурдир.\nЛатвия Республикаси Марказий сайлов комиссияси раиси:\n— Мен Ўзбекистонда Президент сайловида кузатувчи сифатида иштирок этганман. Айтишим жоизки, сайловлар пухта ва уюшқоқлик билан ўтказилди. Сайлов участкалари бутун сайлов жараёнига оид муфассал ишлаб чиқилган ҳужжатлар билан таъминланган эди. Қонунчиликка риоя этиш сайлов пайтидаги энг муҳим масаладир. Унга амал қилмаслик фуқароларнинг сайлов қонунчилигига бўлган ишончи сусайишига сабаб бўлади.\nЛатвия тажрибасидан келиб чиқиб, айтишим мумкинки, сайловчиларнинг ягона электрон реестри жорий этилиши, шубҳасиз, фуқаролар ҳуқуқлари кафолатларини янада кучайтиришга хизмат қилади, бутун сайлов жараёни очиқлиги ва ошкоралиги принципини таъминлайди, сайлов комиссиялари ҳамда маҳаллий органлар фаолиятини соддалаштиради, сайловчилар ҳақида аниқ маълумотларни тузиш имконини яратади, икки марта овоз бериш ҳолатларининг олдини олади, “Бир сайловчи — бир овоз” тамойилининг амалда рўёбини таъминлайди. Энг муҳими, у айнан сайловчиларнинг масъулиятини оширади, улар томонидан бўлиши мумкин бўлган шикоятлар сонини камайтиради, чунки сайловчилар рўйхатидаги маълумотлар тўғрилиги учун масъулият сайловчилар зиммасида ҳам бўлади.\nТулуза шаҳри молия судининг фахрий вице-президенти:\n— Ўтказилган тадбир сайлов тизими ривожи учун катта аҳамиятга эга. Бу ерда турли мамлакатлардан манфаатдор экспертлар йиғилди. Ўзбекистон юксак демократик ривожланиш даражасига эришди. Ўзбекистондан ўрганишимиз керак бўлган жиҳатлар бор.\nМен Ўзбекистон сайлов қонунчилиги билан танишиб, у пухта ўйланган ва тўлақонли экан, деган фикрга келдим. Унда фуқаролар ҳуқуқларига тааллуқли барча масалага эътибор қаратилган. Бу жамиятда юксак демократик қадриятлар шаклланганидан далолатдир. Менинг фикримча, сайлов тўғрисидаги қонунларнинг яхлит Сайлов кодекси кўринишида кодификация қилиниши навбатдаги мантиқий қадам бўлади. Бу барча даражада сайловларни ўтказишнинг асосий қоидалари ҳамда умумий тартибини мустаҳкамлаш имконини беради.\nКИМ Юн Так,\nБутунжаҳон сайлов органлари ассоциациясининг ахборот ва коммуникация технологияларини ривожлантириш масалалари бўйича менежери:\n— Ўзбекистонда сайловларнинг очиқлиги ҳамда шаффофлигини таъминлаш борасида адолатли сайлов тизими яратилган. Бўлиб ўтган парламент ва Президент сайловлари унинг демократияга мувофиқлигини кўрсатди. Ахборот технологиялари ушбу жараённи янада такомиллаштириш имконини яратади. Хусусан, Корея Республикасида сайловчиларни электрон рўйхатдан ўтказиш тизими жорий қилинган ва у муваффақиятли ишламоқда. Уларнинг барчаси электрон базада идентификация қилинган ҳамда ҳисобга олинган. Давра суҳбатида тизимимиз ҳақида тақдимот ўтказдим ва унинг самарадорлиги хусусида гапириб бердим. Сайловчиларнинг ягона электрон рўйхати фуқароларнинг сайлов ҳуқуқларини амалга оширишни, сайловларнинг шаффоф ҳамда демократик руҳда ўтишини таъминлайди.\nМазкур рукндаги бошқа мақолалар: « Ўзбекистон Республикаси Олий Мажлиси Сенати кенгашининг мажлиси тўғрисида ахборот\tФармацевтика фаолиятининг ҳуқуқий асослари такомиллаштирилмоқда »


Фарғоналик икки йигит ва бир қиз хонадонларнинг биридан 9100 доллар пулни ўғирлаб кетишди\n22:05 / 29.09.2015\nФарғона шаҳрида истиқомат қилувчи Зуҳро Б. ўз уйига қайтганида хонадонига бегона кишилар кирганини пайқади. Шошилинч 9100 доллар яшириб қўйган жойни кўздан кечирган Зуҳро пулларининг жойида эмаслигини кўриб, хуши бошидан учди.\n“На посту” нашрининг ёзишича, фарғоналик аёл зудлик билан ички ишлар бўлимига қўнғироқ қилиб, бўлиб ўтган ҳодиса ҳақида маълумот берди. Ички ишлар бўлими ходимлари тезкорлик билан тергов жараёнини бошлаб юборишди. Кўрилган чора-тадбирлар натижасида уч нафар жиноятчи қўлга олинди. Маълум бўлишича, 1993 йилда туғилган Ҳаёт У., 1994 йилда таваллуд топган Хумоюн С. ҳамда унинг тенгдоши Зебо К. ушбу жиноятга қўл уришган экан. Зуҳро Б. ҳуқуқни муҳофаза қилиш органи ходимларига аъло даражада иш олиб боргани учун ўз миннатдорчилигини билдирди.


Тўғриланиши лозим бўлган тушунчалар: «Ла илаҳа иллаллоҳ» тушунчаси (8)\nBy Зубайр Исмоил on 02/27/2019 МАҚОЛАЛАР ТЎҒРИЛАНИШИ ЛОЗИМ БЎЛГАН ТУШУНЧАЛАР\nМўминларнинг нафслари «Ла илаҳа иллаллоҳ» сабабли ширкнинг ўша кўринишларидан тўла халос бўлгач, уларнинг қалбларида ажабтовур ўзгариш юз берди. У ўзгариш бамисоли янгидан туғилишдек эди.\nУ шунчаки тасдиқлаш ҳам, иқрор бўлиш ҳам эмас эди.\nУ гўёки тўзиб ётган нафсларини янги кўринишда қайтадан тиклаш бўлди.\nБу худди сочилиб ётган темир парчаларининг оҳанрабо – магнит атрофида қаҳрабодек жамланиши каби эди.\nҲақ сари интилиш ҳаётларининг турли қирраларида катта таъсир қолдирди.\nШу тобда қалбларини, ахлоқларини ва руҳларини эгаллаб турган сохта худоларнинг бари заволга юз тутиб, уларни фақат ҳеч бир шериксиз, якка-ю ёлғиз Аллоҳга ибодатгина банд қилиб қўйди.\nАна шу сохта худолар билан биргаликда уларга тааллуқли бўлган барча нарса – таомиллар ҳамда уларнинг атрофида жамланган барча қизиқишлар ҳам қулади.\nУлар учун қабила-ю ота-боболардан қолган урф-одатлар ва мерос анъаналар пашшанинг қанотича вазнга эга бўлмай қолди, ахлоқ ва ҳиссиётларида ўзгариш қила оладиган босимлар бутунлай йўқолди. Қондошлик муносабатлари ҳам, «манфаатлар» алоқаси ҳам уларни бирлаштирадиган ё ажратадиган омил бўлмай қолди.\nБалки, иймонга келишларидан аввал бор фикру хаёлларини ўғирлаган, бутун борлиғи – барча тўқнашувларию икир-чикирлари билан машғул қилган дунё энди уларни қизиқтирмай қўйди. Қадриятларни ҳам фақатгина дунёнинг ўзи охиратдан айри ҳолда белгилаб беролмай қолди.\n«Ла илаҳа иллаллоҳ» бирлашиш ва ажралиш калитига айланди. У ўзига иймон келтирган қалбларни боғич мисоли боғлар, улар билан бошқа бегона қалбларнинг орасини эса узиб ташлар эди. Қалбларда эски жамланишлар ўрнини бутунлай эгаллаб олган, тўлалигича «Ла илаҳа иллаллоҳ»дан келиб чиққан, шу калиманинг атрофида айланадиган, янги борлиғини «Ла илаҳа иллаллоҳ» ҳосил қилган янги бир жамланиш пайдо бўлди.\nСўнг, уларни «Ла илаҳа иллаллоҳ»га йўллаган, Раб таоло рисолати ҳузурида мужассам бўлган Расулуллоҳ (соллаллоҳу алайҳи ва саллам) улар билан «Дорул-Арқам»да учрашиб, умумбашарият тарихида якка шахс амалга оширган энг буюк ишни рўёбга чиқардилар: ўша нодир авлодни «Ла илаҳа иллаллоҳ» заруратлари ва ахлоқлари асосида тарбиялаб бердилар.\n«Ла илаҳа иллаллоҳ» тақозоси ва ахлоқий асосига қурилган таълим, Расулуллоҳ (соллаллоҳу алайҳи ва саллам) қўлларида олинган тарбия натижасида тарихдаги энг яхши уммат – саҳобалар авлоди вужудга келди.\nБу урф-одатлар ҳозирги замонда «Жамоатчилик фикри» деб аталадиган нарсага тўла мувофиқ келади.\nAvvalgi maqolaОхирзамон қирғинлари (11): Аҳли суннат уламолари охирзамон фитна ва қирғинлари ҳақидаги хабарларга муносабат билдиришда тутган йўли\nKeyingi maqola Аллоҳ суйган бандалар: Ўртача инфоқ қилиш (5)


Ғазо сектори жанубидаги Рафах шаҳрида бир фаластинлик жангари ўлди ва яна бири ярадор бўлди.\nАйни вақтда Исроил харбийлари Бассам Абу Либдани ҳибсга олиш ҳаракатини бошлашди. Абу Либда Исроил расмийлари тарафидан мамлакатга ноқонуний қурол олиб кирганликда айбланади.\nАбу Либданинг яралангани аммо қочишга муваффақ бўлгани айтилмоқда. Абу Либда сафдошларидан бири ўлдирилган.


Ўзбекистонда Қуръони каримни йиртиб, уни оёқости қилган эркак ушланди. Бу ҳақда ИИВ хабар қилди.\nМаълум бўлишича, шу кунларда тармоқларда ўзини атеист дея атаб, муқаддас китоб Қуръони каримни йиртиб, уни оёқости қилган эркакнинг видеолавҳаси тарқалган. Шундан сўнг тезкор тадбир давомида ушбу фуқаро аниқланиб, ушланган.\nҲозирда унга нисбатан ЖКнинг 156-моддаси 2-қисми (Миллий, ирқий, этник ёки диний адоват қўзғатиш) билан жиноят иши қўзғатилган. Тергов ҳаракатлари олиб борилмоқда.\nшавкат 1 ноябр 2020 08:16\nОллох жазоингни берстн\nОдил 30 октябр 2020 21:56\nОллох жазоингни берсин сен махлукни икки дунёйинг да хор булганингни курайлик иншаоллох\nДангал 30 октябр 2020 21:11\nЯратган раббисини танимаган инсон хеч кандай жазога лойик эмас у дунеда Уни жазоси кутиб турибди\nMashxurbek Buronov 30 октябр 2020 19:52\n156 moddani 2 qismini bilamiz lekin aniqlik kiritib aytinglar qaysi viloyatdan hozir qaysi joyda ushlab turulganini u xorami najasni , nega aniq qilib yozmaysilar ismi kim bilaylikda u isqirtni\nОзода 30 октябр 2020 19:48\nБу вокеани эшитишнинг ози хам гунох\nAbdulaziz 30 октябр 2020 18:38\nBir umr qamoq jazosi tayinlanish tarafdoriman shoyadki shunga uxshagan maxluqlarga ibrat bulsin\nРеймбой 30 октябр 2020 18:08\n[29.10.20 13:11] [В ответ на Шухрат экосерт] Бу одам, ўзи мусулмон эмас, шунинг учун шундай қиляпти. Бизнинг тилимизни яхши билади ва тилимизда яхши гапиради. Ҳэй нодан аммангнинг эри французми, яки Макроннинг ўзими? Қуронда нима қастинг бор. Қурон бу караматли мухаддас китоб, у инсонларни фақат яхшиликка ва эзгуликка етаклайди. Ҳали шу қилган ишингдан пушайман бўласан. Бу одамни ҳали Худонинг ўзи уради, Қурон уради, Ўзбекистоннинг тўзи уради, нони уради. Мард бўлсанг кимлигингни айтиб ва юзингни кўрсатиб гапир. Ўзбекистондан чиқиб кет ва францияга бориб яша, ушанда кўрамиз аҳволингни. Французлар, Макрон нима берар экан сизга.\nИсхок Холов 30 октябр 2020 15:06\nБу одам ифлос Макронни шериги булса керак\nSmile 30 октябр 2020 11:39\nBunaqa insonlarga eng og'ir jazo ulim berish kerak shundagina xammaga urnak buladi\nАзик 30 октябр 2020 11:15\nОдамлар жамияти уларнинг урф одатлари ва диний иркий удумларини оёкости килган киши одамлар орасида яшашга хакли эмас.Шуларни хисобга олган холда шу одамни бу ерда яъни одамлар ичида топган хамма буюм ва нарсаларини мусодара килиб уни одамлар жамиятидан умуман чикариб ташлаш керак.\nОзор 30 октябр 2020 10:46\nБу одам инсон киёфасидаги шайтон ёки уз харакатларини идрок этолмайдиган телба булса керак. Чунки хар кандай инсон пул ёки бошка максадда бу ишни килмаса керак деб уйлайман.Нахотки одамзот уз яратувчисининг сузларини оёк-ости килса.Бу ишни пухта суриштириш керак. Бу ишнинг оркасида катта гаразли максадлар ётган булиши мумкин.Тангри таолони танимагандан(инсон дея олмайман) хеч кандай яхшилик кутиб булмайди.Буларнинг уруги куп менимча.\nЎзбекистон янгиликлари » Ҳодиса » Ўзбекистонда Қуръони каримни йиртиб, уни оёқости қилган эркак ушланди


Рамазондаги хатмона хотиралари – Davronbek's blog\nPosted on April 16, 2021 April 19, 2021 AuthorDavronbekLeave a comment\nКейин маҳалла болалари билан чиқадиган бўлдик. Дадам билан чиққаним ҳар тугул яхши экан. Дадам турганларини билиб ўзимни сипо тутардим. Болалар билан эса, болаларча қилиқлар, қитиқлашлар, ҳиринг-ҳиринглар, ҳар ракат сўнгида катталарнинг танбеҳлари…\nХатмни раҳматли Собиржон қори дада табаррукан очиб, дастлабки икки ракаатни ўқиб берганди. Хатмнинг дастлабки куни 8 пора ўқилди. Қорилар жуда тез ўқишарди, шундай бўлса-да, руку бўлишини, сажда ояти келишини (қорилар сажда оятини секинлаб, паст овозда ўқишарди, намоз ичида қиёмдан саждага кетиб, туриб яна ракат давом эттириларди) кутиб турардик. Хатмнинг сўнгги кунига 2 пора қолдиришган эди.\n2001 йили хатмни Тошкентдаги «Кўкча» жомеъ масжидида адо қилдим. Раҳматуллоҳ қори дада гўзал қироат билан хатмга ўтардилар, маъруза ҳам қилардилар. Масжиднинг иккинчи қаватига аёллар чиқишарди. Намоздан сўнг эркаклар тарқалгандан сўнг улар туришарди.\nКейинги йиллари «Хўжа Аҳрор Валий»га чиқдим. Баҳодир қори аканинг қироати гўзал эди. Кўпчиликни йиғлатарди. Бир сафар Пайғамбар алайҳиссаломни эслаб дуо қилганда бутун хонақоҳ ҳўнграб йиғлаганди. Бир куни жамоатдан дуони Баҳодир қориака қилсин, деган таклиф тушганда раҳматли Анваржон домланинг бироз жаҳли чиққанди. Баҳодир қори ака «Қиёмат» сурасини ўқиётганда масжиднинг иккита катта чироқлари отиб юборганди…\n2010-2014 йилларда Шайх Муҳаммад Содиқ Муҳаммад Юсуф ҳазратлари қайси масжидга борсалар, ўша жомеъга бориб, маъруза эшитиш насиб этди. Одатда, шайхнинг қайси масжидда бўлиши рўйхати islom.uz‘да эълон қилинар, мухлислар ўша жомеъга оқиб боришарди. Шайх келган масжидда ичкарида ва ҳовлида умуман жой қолмасди. Ташқарига саф тортиларди. Аллоҳ рози бўлсин, халқимиз шайх ҳазратларидан кўп нарсаларни ўрганди. У зот ўша даврнинг маънавий муаммолари ҳақида ҳақ-рост сўзларди.\n2015 йили Тошкентнинг катта масжидларида, айниқса, «Минор» масжидида намозхонлар ташаббуси билан ифторлик дастурхони ташкил этилди. Бу ифторликлар худди Ҳарами шарифдаги ифторликларни эслатиб юборди, дейишганди имомлар. Лекин буни ҳам кўп кўришди. Бир кунда ҳамма масжидларда ифторлик қилишни тақиқлаб қўйишди. Шу ва бундан кейинги 1-2 йилда болаларнинг масжидга киришига ҳам рухсат берилмади.\nСўнгги йилларда хатмнинг охирги куни Тошкентнинг катта масжидларида 10-20 минглик катта жамоат йиғилиши билан эсда қолди. Юқоридан дрон тасвирлари дунё медиасида ҳам ёритилди.\nСўнгги йилларда ўзим таровеҳ хатмларида Ҳасанхон ва Ҳусайнхон қори Яҳё Абдулмажид, Абдулбосит қори ва Абдулқодир қори акаларнинг (ҳозир Бодомзордаги жомеъ масжидида) қироатидан завқ-ла баҳраманд бўляпман. Аллоҳ ҳифзларини бундан-да гўзал айласин!\n← Previous Previous post: Каньонлар орасидаги келинчак — Товоқсой шаршаралари бўйлаб сайр\nNext → Next post: 1989 йили қабул қилинган давлат тили тўғрисидаги тарихий қонун маънан эскирдими?


Рафел Варан “Реал Мадрид” аъзолари ва мухлислар билан хайрлашди - EFFECT.UZ\nРафел Варан “Реал Мадрид” аъзолари ва мухлислар билан хайрлашди\n. 18:50 | 30.07.2021\nСобиқ “Реал Мадрид” футболчиси “Манчестер Юнайтед”га бориб қўшилишидан олдин барча футбол мухлислари, “Реал” раҳбарияти ва жамоадошлари билан хайрлашди:\n“2011 йилда “Реал Мадрид”га қўшилганимдан бери, биз биргаликда деярли барча мусобақаларда ғалаба қозондик. Мен ушбу клуб сафида барча орзуларимга эришдим. Менга ўз маслаҳатларини аямаган барча мураббийларга, клуб ходимларига ва барча-барчага ўз миннатдорчилигимни билдираман.\nМенга нисбатан доим меҳр-муҳаббат кўрсатиб келган, доимо қўллаб-қувватлаган ва ҳар қандай муваффақият учун курашишга мажбур қилган барча мадридликларга катта раҳмат.\nКийиниш хонасини дунёнинг энг яхши футболчилари билан бўлиш шарафига муяссар бўлдим. Мен беҳисоб ғалабаларга эришдим. Ўйлайманки, Мадридда ўз ўрнимни топганман. Бу мен учун катта шараф.\nБарча испаниялик мухлисларга ва айниқса, менинг икки фарзандим туғилган Мадрид шаҳри аҳолисига миннатдорчилик билдирмоқчиман. Бу мамлакат менинг юрагимда қолади.\nБу ҳар томонлама ажойиб саёҳат эди. Мен бу ҳикояда ҳеч нарсани ўзгартирмаган бўлардим”, – деди Варан.\nЭслатиб ўтамиз, франциялик футболчи Рафаэл Варан “Реал Мадрид” сафида 10 мавсум ҳаракат қилди. Варан ушбу мавсумлар давомида 360 ўйинда иштирок этди ва 17 бор гол уришга муваффақ бўлди.\nTeglar:«Реал Мадрид», Рафаел Варан, Франция\n«Афсусдамиз» – Ўзбекистон герби ва байроғи туширилган кроссовкаларни сотган Glamour бутиги барчадан кечирим сўради


Боксчиларимиздан медаллар шодаси\n24 май, 2019, 03:40 411\nУларнинг келажаги порлоқ\nМусобақада Ўзбекистон, Тожикистон, Россия, Мўғулистон, Хитой, Қирғизистон ва Қозоғистондан боксчилар иштирок этишди. Турнир якунларига кўра, 12 нафар ўзбекистонлик боксчи юртимизга медаль билан қайтадиган бўлди.\nМусобақада -64 кг вазнда иштирок этган ҳамюртимиз Жаҳонгир Расулов олтин медални қўлга киритган бўлса, Самандар Холмуродов, Шерзоджон Хабибов, Ражаббой Атаназаров, Жамшид Абдуллаев, Абдулла Худорганов ўз вазнида кумуш медали билан тақдирланди.\nШунингдек, Мансуржон Исматуллаев, Ойбек Жўраев, Муҳаммад Бойдавлатов, Жаҳонгир Раҳмонов, Темурхон Собиров, Одилжон Аслонов, Тимур Эргашев, Жамшид Худойберганов терма жамоамизга бронза медалини келтирди.\nЙигитларимиз турнирда мураббийлар Илёс Раҳимжонов, Асқар Султонов ва Қўлдошбой Тожибоев қўл остида иштирок этишди.\nЎғилой Абдусатторова таёрлади


18 июль, 2019, 20:36 2904\nТеглар:Сурхон | Металлург\nМавсумнинг иккинчи ярмига тайёргарлик олиб бораётган "Сурхон" ва "Металлург" жамоалари бугун ўзаро назорат ўйини ўтказишди.\nҚибрайда кечган учрашувда ҳар иккала жамоа устозлари кўрикда бўлиб турган футболчиларни кўздан кечириб олишни мақсад қилишган эди, аммо амалда бундай бўлмади. Беллашувнинг 23-дақиқасида беллашувни бошқариб бораётган Акобир Шукуриллаев бир йўла уч футболчини майдондан четлатди. Булар Камолиддин Тожиев, Шавкат Муллажонов ва Владимир Бубаньялардир.\n"Сурхон" клуби матбуот хизмати тарқатган хабарга кўра, ҳар иккала жамоа футболчилари ўз эҳтиросларини жиловлай олмаганлиги сабабли иккала жамоа мураббийлари ўзаро келишган ҳолда бугунги учрашувни тўхтатишга қарор қилдилар. Шу тариқа "Сурхон" - "Металлург" қарама-қаршилиги якунига етмай қолди.\nБразилиялик футболчилар хайрон! 35 мин ва бир таймдан иборат экан деб уйлашмокда\nБу бир арзимаган уртоклик учрашув булса нима кераги бор жанжални отангни моли кетяпдими ахмоклар,охири футболдан умрбод четлашиб кетмасаларинг булди,сурхон жамоаси андижон билан хам муштлашган эдиларинг окибатда нима булди узларинг зарар кургандиларинг акилларингни ишлатсаларингчи бу нима шармандагарчилик.\nХар иккала клубга хам футболчиларга хам кескин чоралар куриш керак, футболда бунака шармандагарчиликка йул куйиб булмайди.\nАхир бу футболку, отангни молига талашасанми, суфе...е сендака футболчиларга.\nЗур булсанг футболда узингни курсат.\nАник исимда ек андижонни фудболчиларини майдонда тепкилаган эдими.жиддий чора куриш керак.бушлашсан кул жанги спорт тури билан шугиллан\nСуперлигада 15-тур ортда қолди\nСуперлига. Бугун 15-турга якун ясалади\nСуперлигада 14-тур учрашувлари якунланди